cyanic-selkie/wikianc huggingface dataset:
ദ പ്രസ്റ്റീജ്
സംഗീതം
17 സംഗീത ശകലങ്ങളാണ് ഈ ചിത്രത്തിലുള്ളത്. സംഗീതസംവിധാനം നിർവഹിച്ചിരിക്കുന്നത് ഡേവിഡ് ജൂല്യാനാണ്. നോളന്റെ മുൻചിത്രങ്ങളിലും സംഗീതസംവിധാനം നിർവഹിച്ചത് ജുല്യാനായിരുന്നു. ചിത്രത്തിന്റെ കഥാതന്തു പോലെ സംഗീതവും പ്ലെഡ്ജ്, ടേൺ, പ്രസ്റ്റീജ് എന്നിങ്ങനെ മൂന്നായി തിരിച്ചിരിക്കുന്നു. ചലച്ചിത്രത്തിന് യോജിച്ചതാണെങ്കിലും തനിയെ ആസ്വദിക്കാൻ കഴിയുന്നതല്ലെന്ന് വിമർശനമുയർന്നിട്ടുണ്ട്.
പുറം കണ്ണികൾ
വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:ക്രിസ്റ്റഫർ നോളൻ ചലച്ചിത്രങ്ങൾ വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
അഗത സാങ്മ
2019 മുതൽ മേഘാലയിലെ ടൂറ മണ്ഡലത്തിൽ നിന്നുള്ള ലോക്സഭാംഗമായി തുടരുന്ന മുതിർന്ന എൻ.പി.പി നേതാവും മുൻ ലോക്സഭ സ്പീക്കറുമായിരുന്ന പി.എ.സാംഗ്മയുടെ മകളും മേഘാലയ മുഖ്യമന്ത്രിയായി തുടരുന്ന കോൺറാഡ് സാംഗ്മയുടെ സഹോദരിയുമാണ്  അഗത സാംഗ്മ.(ജനനം : 24 ജൂലൈ 1980)  മൻമോഹൻ സിംഗ് നയിച്ച 2009-ലെ രണ്ടാം യു.പി.എ സർക്കാരിൽ 29-മത്തെ വയസിൽ ആദ്യമായി കേന്ദ്രമന്ത്രിയായി തിരഞ്ഞെടുക്കപ്പെട്ട അഗത ഈ സ്ഥാനത്ത് എത്തുന്ന രണ്ടാമത്തെ വനിതയാണ്.
ജീവിതരേഖ
മുൻ ലോക്സഭ സ്പീക്കറായിരുന്ന പി.എ.സാംഗ്മയുടേയും സോറാദിനിയുടേയും മകളായി 1980 ജൂലൈ 24ന് മേഘാലയയിലെ വെസ്റ്റ് ഗാരോ ഹിൽസിൽ ജനനം. പ്രാഥമിക വിദ്യാഭ്യാസത്തിന് ശേഷം പൂനൈ യൂണിവേഴ്സിറ്റിയിൽ നിന്ന് ബിരുദം നേടി. ഇംഗ്ലണ്ടിലെ നോട്ടിങ്ഹാം യൂണിവേഴ്സിറ്റിയിൽ നിന്ന് ബിരുദാനന്തര ബിരുദവും നേടി പഠനം പൂർത്തിയാക്കി.
രാഷ്ട്രീയ ജീവിതം
2008-ൽ ലോക്സഭാംഗമായിരുന്ന പിതാവ് പി.എ.സാംഗ്മ സംസ്ഥാന തിരഞ്ഞെടുപ്പിൽ മത്സരിക്കുന്നതിനായി ലോക്സഭാംഗത്വം രാജിവച്ചതിനെ തുടർന്ന് നടന്ന ഉപ-തിരഞ്ഞെടുപ്പിൽ ടൂറ മണ്ഡലത്തിൽ ആദ്യമായി ലോക്സഭാംഗമായി തിരഞ്ഞെടുക്കപ്പെട്ടു. 2009-ലെ ലോക്സഭ തിരഞ്ഞെടുപ്പിൽ വീണ്ടും ടൂറയിൽ നിന്ന് തന്നെ മത്സരിച്ചു വിജയിച്ചു. 2009-ൽ 29-മത്തെ വയസിൽ ആദ്യമായി സംസ്ഥാന ചുമതലയുള്ള കേന്ദ്രമന്ത്രിയായി തിരഞ്ഞെടുക്കപ്പെട്ടു. വടക്കു കിഴക്കൻ സംസ്ഥാനത്ത് നിന്ന് കേന്ദ്രമന്ത്രി സ്ഥാനത്ത് എത്തുന്ന രണ്ടാമത്തെ വനിതയാണ് അഗത. ആസാമിൽ നിന്നുള്ള രേണുകദേവി ബർകടകിയാണ് ആദ്യമായി ഈ സ്ഥാനത്ത് എത്തിയത്.
2012-ൽ നടന്ന കേന്ദ്രമന്ത്രിസഭ പുന:സംഘടനയിൽ ഒഴിവാക്കപ്പെട്ടതിനെ തുടർന്ന് എൻ.സി.പി വിട്ടു. 2012-ലെ രാഷ്ട്രപതി തിരഞ്ഞെടുപ്പിൽ എൻ.സി.പിയുടെ സമ്മതമില്ലാതെ വിമത സ്ഥാനാർത്ഥിയായ പിതാവ് പി.എ.സാംഗ്മയ്ക്ക് അനുകൂലമായി വോട്ട് ചെയ്തതിനെ തുടർന്ന് അഗത എൻ.സി.പിയിൽ നിന്ന് വിമർശനം നേരിട്ടു. ഒടുവിൽ മുതിർന്ന എൻ.സി.പി നേതാവ് ശരദ് പവാർ സാംഗ്മയെയും മകളെയും എൻ.സി.പിയിൽ നിന്ന് പുറത്താക്കി. 2012-ലെ രാഷ്ട്രപതി തിരഞ്ഞെടുപ്പിൽ യു.പി.എ പ്രഖ്യാപിച്ച കോൺഗ്രസ് സ്ഥാനാർത്ഥിയായ പ്രണബ് മുഖർജിയാണ് വിജയിച്ചത്. എൻ.സി.പി അടക്കമുള്ള ഘടകകക്ഷികളുടെ പിന്തുണയും പ്രണബിന് അനുകൂലമായി.
2012-ൽ പി.എ.സാംഗ്മ നാഷണലിസ്റ്റ് പീപ്പിൾസ് പാർട്ടി അഥവാ എൻ.പി.പി രൂപീകരിച്ചു. 2017-ലെ മേഘാലയ നിയമസഭ തിരഞ്ഞെടുപ്പിൽ എൻ.പി.പി ടിക്കറ്റിൽ നിന്നും സൗത്ത് ടൂറ മണ്ഡലത്തിൽ നിന്ന് നിയമസഭാംഗമായെങ്കിലും സഹോദരനായ കോൺറാഡ് സാംഗ്മയ്ക്ക് ഉപ-തിരഞ്ഞെടുപ്പിൽ മത്സരിക്കുന്നതിന് വേണ്ടി നിയമസഭാംഗത്വം രാജിവച്ചു. 2019-ലെ ലോക്സഭ തിരഞ്ഞെടുപ്പിൽ ടൂറ മണ്ഡലത്തിൽ നിന്ന് വിജയിച്ച് മൂന്നാം തവണയും ലോക്സഭയിലെത്തി.
അവലംബം
വർഗ്ഗം:1980-ൽ ജനിച്ചവർ
വർഗ്ഗം:ജൂലൈ 24-ന് ജനിച്ചവർ
ആശ
ദേശീയ ആരോഗ്യപദ്ധതിയുടെ (NHM) ഭാഗമായി ഓരോ വില്ലേജിലും ഭാരത സർക്കാറിനാൽ നിയമിക്കപ്പെടുന്ന അംഗീകൃത സാമൂഹിക ആരോഗ്യപ്രവർത്തകരാണ് ആശ (Accredited Social Health Activists - ASHA) അഥവാ ആശ വർക്കർ. ഇവർ ആരോഗ്യരംഗത്തെ ആക്ടിവിസ്റ്റുകൾ അഥവാ സന്നദ്ധ പ്രവർത്തകരാണ്. 2005ൽ ആണ് ഈ ദൗത്യസംഘം ആരംഭിച്ചത്.
ലക്ഷ്യം
കേരളത്തിലെ ആയിരം ജനസംഖ്യക്ക് ഒരു ആശാപ്രവർത്തക എന്നതാണ് ലക്ഷ്യം. 2007 പ്രവർത്തനം തുടങ്ങിയ കേരളത്തിലെ ഗ്രാമ പഞ്ചായത്തുകളിലെ ഓരോ വാർഡിലും നിയമിക്കുന്ന സാമൂഹിക ആരോഗ്യ പ്രവർത്തകരാണ് ആശാ വർക്കർമാർ. 8 ഘട്ടങ്ങളായി 40 ദിവസത്തെ പരിശീലനം നേടിയാണ് ആശ വർക്കർമാർ ആരോഗ്യ പ്രവർത്തനത്തിൽ പങ്കാളികളാകുന്നത്. അതാതു ഗ്രാമപ്രദേശങ്ങളിലുള്ള സ്ത്രീകളെയാണ് ആശ വർക്കർമാരായി പരിശീലനം നൽകിക്കൊണ്ട് നിയമിക്കുന്നത്. ഗവണ്മെന്റ് സാമൂഹ്യ ക്ഷേമ വിഭാഗത്തിന് കീഴിലായാണ് ആശ വർക്കർമാർ പ്രവർത്തിക്കുന്നത്.
തിരഞ്ഞെടുപ്പ്
അതത് വില്ലേജിലെ 24-45 പ്രായപരിധിയിൽ‌പെട്ട ഒരു വനിതയെ ആണ് ആശാപ്രവർത്തകയായി തിരഞ്ഞെടുക്കുന്നത്.
വേതനം
കേന്ദ്ര ഗവണ്മെന്റും സംസ്ഥാന സർക്കാരും സംയുക്തമായി നൽകുന്ന 7000 രൂപ മുതൽ 9000 രൂപവരെയാണ് ഒരു ആശ വർക്കറുടെ ഒരു മാസത്തെ വേതനം. ഇതിൽ ഭാഗമാകുന്നവരെല്ലാം ഇതൊരു വലിയ സാമൂഹ്യ ദൗത്യമായും സാമൂഹ്യ പ്രവർത്തനവുമായാണ് ഈ ജോലിയെ പരിഗണിക്കുന്നത്. കോവിഡിനെ ഒരു പരിധിവരെ നിയന്ത്രണ വിധേയമാക്കുന്നതിൽ ആശാ വർക്കർമാർ വലിയ പങ്ക് വഹിക്കുന്നുണ്ട്.
ആശാപ്രവർത്തകർ സന്നദ്ധസേവകർ ആണെങ്കിലും പ്രവർത്തിക്കുന്ന ദിവസങ്ങളിൽ വേതനം നൽകാറുണ്ട്. ഇവർ ബുധനാഴ്ചകളിൽ പ്രാഥമിക ആരോഗ്യ കേന്ദ്രങ്ങളിൽ നടക്കുന്ന യോഗത്തിൽ പങ്കുചേരേണ്ടതായുണ്ട്.
അവലംബം
വർഗ്ഗം:കേരള സർക്കാറിന്റെ പദ്ധതികൾ വർഗ്ഗം:ഗ്രാമവികസനം ഇന്ത്യയിൽ വർഗ്ഗം:ഇന്ത്യയിലെ ആരോഗ്യപദ്ധതികൾ
ദേശീയഗാനങ്ങളുടെ പട്ടിക
ഐക്യരാഷ്ട്രസഭ-യുടെ അംഗ രാജ്യങ്ങളുടെ ദേശീയ ഗാനങ്ങളുടെ പട്ടിക ചുവടെ കൊടുക്കുന്നു. ആംഗലേയത്തിൽ അല്ലാത്ത ഗാനങ്ങളുടെ ആംഗലേയ അർഥം ബ്രാക്കട്ടുകൾക്ക് അകത്തു കൊടുക്കുന്നു.
അവലംബം
* വർഗ്ഗം:പട്ടികകൾ വർഗ്ഗം:ദേശീയ പ്രതീകങ്ങൾ
അകാലി
ജനസംഖ്യകൊണ്ട് ഇന്ത്യയിലെ നാലാമത്തെ മതവിഭാഗമായ സിക്കുകാർ സ്വയം വിശേഷിപ്പിക്കാനും അവരുടെ രാഷ്ട്രീയ കക്ഷിയെ സൂചിപ്പിക്കുവാനും ഉപയോഗിക്കുന്ന പദം. കാലാതീതനും സർവന്തര്യാമിയുമായ ഏകദൈവത്തിൽ വിശ്വസിക്കുന്നവർ എന്നാണ് ഈ പദത്തിന്റെ വാച്യാർഥം. സിക്കുകാരുടെ പത്താമത്തേയും അവസാനത്തേയും ഗുരുവായ ഗോവിന്ദ്സിങ്ങിന്റെ (1666-1708) കാലത്താണ് ഈ പദം പരക്കെ പ്രചാരത്തിൽ വന്നതെന്ന് കരുതപ്പെടുന്നു.ഗുരു ഗോവിന്ദ്സിങ്ങിന്റെ പിതാവും ഒമ്പതാമത്തെ ഗുരുവും ആയിരുന്ന തേജ് ബഹദൂറിനെ 1675-ൽ ഔറംഗസീബ് (1618-1707) ചക്രവർത്തിയുടെ ആജ്ഞ പ്രകാരം വധിച്ചത് ഉൾപ്പെടെ പലവിധ ആക്രണങ്ങൾക്കും പീഡനങ്ങൾക്കും സിക്കു മതാനുയായികൾ ഇരയായതിനെ തുടർന്ന് ഗുരു ഗോവിന്ദ് സിങ് അവരെ സ്വരക്ഷയ്ക്കായി സൈനികമുറയിൽ പ്രത്യേക വേഷവിധാനങ്ങൾ നിർദ്ദേശിച്ച് സംഘടിപ്പിക്കുകയും ഖൽസാ എന്ന പേരിൽ 1699-ൽ അവർക്കൊരു നേതൃത്വത്തെ രൂപീകരിക്കുകയും ചെയ്തു. അതിനോട് കൂറ് പുലർത്തുന്നവരും മറ്റു പ്രകാരത്തിൽ സിക്കു വിശ്വാസങ്ങളും ജീവിതചര്യയും സംരക്ഷിക്കാൻ പ്രതിജ്ഞാബദ്ധരും ആയവരെയാണ് അന്നുമുതൽ അകാലികൾ എന്നു വിശേഷിപ്പിച്ച് വരുന്നത്.
8-ം ശതകം മുതൽ 17-ം ശ. വരെ ഇന്ത്യയിൽ ഉടനീളം സഹിഷ്ണുതയുടെയും സ്നേഹത്തിന്റെയും മാനവികതയുടെയും സന്ദേശം പ്രചരിപ്പിച്ച ഭക്തിപ്രസ്ഥാനത്തിന്റെ അവസാന കണ്ണികളിൽ ഒരാളായിരുന്നു സിക്കു മതസ്ഥാപകനായ ഗുരുനാനാക്ക്. എന്നു മാത്രമല്ല ഇദ്ദേഹത്തിന്റെ ഏകദൈവ ആരാധനാസിദ്ധാന്തത്തിൽ ഹൈന്ദവ-ക്രൈസ്തവ-ഇസ്ലാം മതങ്ങളിലെ ഉത്തമ ധർമാംശങ്ങളെ സ്വാംശീകരിക്കുകയും ചെയ്തിരുന്നു. എന്നാൽ അറംഗസീബിന്റെ കാലത്തെ അസഹിഷ്ണുതയോടും പീഡനത്തോടും ഉള്ള പ്രതികരണം എന്ന നിലയിൽ ഗുരു ഗോവിന്ദ്സിങ് വേഷഭൂഷാദികളിലും ആരാധന തുടങ്ങിയ ആചാരാനുഷ്ഠാനങ്ങളിലും സിക്കുകാരെ ഹിന്ദുക്കളിൽ നിന്നും മുസ്ലിങ്ങളിൽ നിന്നും വ്യക്തമായി വേർതിരിച്ച് ഒരു പ്രത്യേക കൂട്ടായ്മയായി സംഘടിപ്പിക്കാൻ ശ്രമിച്ചതിന്റെ ഭാഗമായിട്ടുകൂടിയാണ് ഖൽസ എന്ന സംഘടനയും അകാലി എന്ന പ്രയോഗവും പ്രചാരത്തിൽ വന്നത്. നീല കള്ളികളുള്ള കുപ്പായവും ഉരുക്ക് കൈവളകളും തലപ്പാവും കൃപാണവും (കഠാരപോലുള്ള ആയുധം) മറ്റുമാണ് വേഷമായി സിക്കുകാർക്ക് നിർദ്ദേശിക്കപ്പെട്ടത്. ഗുരു ഗോവിന്ദ്സിങ് തന്നെയാണ് ഈ നടപടികളോടൊപ്പം അതുവരെ പ്രധാനമായി വാമൊഴിയായും ചിന്നിച്ചിതറിയ ലഘുലേഖകളായും മാത്രം പ്രചരിച്ചിരുന്ന ഗുരുവചനങ്ങളെ ഇന്നത്തെ രൂപത്തിൽ സമാഹരിച്ചു എഡിറ്റ് ചെയ്ത് ഗുരുഗ്രന്ഥസാഹിബ് എന്ന പേരിൽ അന്തിമരൂപം നല്കിയത്. സിക്കുകാരുടെ ആരാധനാലയങ്ങളിൽ വായനയ്ക്കും ആരാധനയ്ക്കുമായി ഗുരുഗ്രന്ഥസാഹിബ് പ്രദർശിപ്പിക്കണം എന്നും വ്യവസ്ഥ ചെയ്തു. 1708-ൽ ഒരു അക്രമിയുടെ കൈകളാൽ വധിക്കപ്പെട്ട ഗുരു ഗോവിന്ദ്സിങ് സംഘടിത സിക്കുമതത്തിന്റെയും സിക്ക് രാഷ്ട്രീയ പദ്ധതികളുടെയും കൂടി പിതാവായ അവസാനത്തെ ഗുരുവാണെന്ന് സിക്കുകാർ വിശ്വസിക്കുന്നു. മതപരമായ കർമങ്ങൾ നടത്തുന്നതിന് ഇവർ ആസ്ഥാനമായി തിരഞ്ഞെടുത്തത് അമൃതസരസ്സാണ്.
അച്ചൻകോവിലാർ
പമ്പയുടെ ഒരു പോഷകനദിയാണു അച്ചൻകോവിലാർ. പശുക്കിടാമേട്, രാമക്കൽതേരി,  ഋഷിമല  എന്നിവിടങ്ങളിൽനിന്നും ഉദ്ഭവിക്കുന്ന നിരവധി ചെറുപുഴകൾ യോജിച്ചാണ് അച്ചൻകോവിലാറിന് രൂപം നൽകുന്നത്. ഏകദേശം 112 കി.മീ. ഒഴുകി ആലപ്പുഴ ജില്ലയിലെ വീയപുരത്ത് വച്ച് അച്ചൻ‌കോവിലാർ പമ്പാനദിയിൽ ലയിക്കുന്നു.
തുടക്കത്തിൽ വ.പടിഞ്ഞാറായി ഒഴുകുന്ന ഈ പുഴ കുമ്പഴ എന്ന സ്ഥലത്തെത്തി കല്ലാർ എന്ന പ്രധാന കൈവഴിയുമായി ഒത്തുചേർന്നു പടിഞ്ഞാറേയ്ക്കു തിരിയുന്നു. തറമുക്കിനടുത്തുവച്ച് ഈ ആറിന്റെ ഒരു കൈവഴിപിരിഞ്ഞ് കുട്ടമ്പേരൂർവഴി വടക്കോട്ടൊഴുകി പരുമലയ്ക്കടുത്തായി പമ്പാനദിയോടുചേരുന്നു. മാവേലിക്കര കഴിഞ്ഞു പല ശാഖകളായി പിരിഞ്ഞുവളഞ്ഞും കുറേശ്ശെ ഗതിമാറിയും ഒഴുകുന്ന ഈ പുഴയുടെ ഇരുകരയിലും എക്കലടിഞ്ഞു ഫലഭൂയിഷ്ഠമായ സമതലങ്ങളാണുള്ളത്. ഇവിടങ്ങളിൽ കരിമ്പുകൃഷി അഭിവൃദ്ധിപ്പെട്ടിട്ടുണ്ട്.
കേരളത്തിലെ മറ്റു നദികളെലപ്പോലെതന്നെ അച്ചൻകോവിലാറും മണൽ വാരൽ, ആറ്റിനുള്ളിലെ കൃഷി, നഞ്ചിടീൽ തുടങ്ങിയ ചൂഷണങ്ങളാൽ പ്രതിസന്ധിയിലാണ്.
ഗതിമാറ്റം
മാർത്താണ്ഡവർമ്മയുടെ ഭരണകാലത്ത് AD 1700നും AD 1800നും ഇടയിൽ കായംകുളവുമായുള്ള യുദ്ധത്തിൽ അദ്ദേഹം വിജയിച്ചു. കായംകുളം രാജാവുമായി സഖ്യത്തിലായിരുന്ന ബുധനൂരിലെ പ്രമാണിമാരെ ഒരു പാഠം പഠിപ്പിക്കുന്നതിനുവേണ്ടി‍ വെണ്മണി, ബുധനൂർ‍, പാണ്ടനാട് വഴി ഒഴുകിയിരുന്ന അച്ചൻകോവിലാർ വെണ്മണിയിലെ ശാർങ്ങക്കാവ് ക്ഷേത്രത്തിന് തൊട്ടുപടിഞ്ഞാറ് പുത്താറ്റിൻകര എന്ന സ്ഥലത്തുനിന്നും പുതിയ ആറുവെട്ടി ഗതിമാറ്റി വെട്ടിയാർ (വെട്ടിയ ആറ്) കൊല്ലകടവ് വഴി ഒഴുക്കുകയുണ്ടായി.കൊല്ലകടവിലെ മലപിളർന്നുള്ള ഇടുങ്ങിയ പുതിയ മാർഗ്ഗത്തിലൂടെയുള്ള ആറിന്റെ ഒഴുക്ക് വെണ്മണയിൽ വെള്ളപ്പൊക്കത്തിനും കൃഷിയുടെ കാലക്രമത്തിനു മാറ്റം വരുത്തുന്നതിനും ഇടയാക്കി.
പ്രധാന തീരങ്ങൾ
പന്തളം രാജാക്കന്മാരുടെ ആസ്ഥാനമായിരുന്ന പന്തളംകൊട്ടാരം അച്ചൻകോവിലാറിന്റെ തീരത്താണ്. ഹൈന്ദവ ദൈവമായ അയ്യപ്പൻ വളർന്നത് ഇവിടെയാണെന്നാണ് ഐതിഹ്യം.
മദ്ധ്യതിരുവിതാംകൂറിലെ ഏറ്റവും വലിയ വിഷു ഉത്സവം നടക്കപ്പെടുന്ന വെണ്മണിയിലെ ശാർ‍ങ്ങക്കാവ്(ചാമക്കാവ്) അച്ചൻകോവിലാറിന്റെ തീരത്താണ്. വെള്ളപ്പൊക്കത്തിൽ ഇവിടുത്തെ സ്വയംഭൂ വിഗ്രഹം മൂടാറുണ്ട്. ഇത് ദേവിക്ക് പ്രകൃതി ഒരുക്കുന്ന ആറാട്ടാണെന്നാണ് ഭക്തജനങ്ങളുടെ വിശ്വാസം. കേരളത്തിലെ ഏറ്റവും വലിയ ശിവരാത്രി കെട്ടുകാഴ്ച നടക്കുന്ന പടനിലം ക്ഷേത്രം അച്ഛൻകോവിലാറിന്റെ തീരത്തുള്ള നൂറനാട്  ഗ്രാമത്തിലാണ്.
കോന്നി
അച്ചൻ കോവിലാറിന്റെ പ്രധാനപ്പെട്ട തീരങ്ങളിലൊന്നാണ് കോന്നി, പത്തനംതിട്ട ജില്ലയിലാണ് കോന്നി സ്ഥിതി ചെയ്യുന്നത്. കോന്നി പാലം അച്ചൻകോവിലാറിന് കുറുകെ ആണ്. മുരിങ്ങമംഗലം ക്ഷേത്രത്തിലെയും ക്യഷ്ണനട ക്ഷേത്രത്തിലെയും ,ചിറ്റൂർ ശ്രീ മഹാദേവ ക്ഷേത്രത്തിലെയും ആറാട്ട് നടക്കുന്നതും ഈ നദിയിലാണ്.
പാലങ്ങൾ
കോന്നി, കുമ്പഴ,പാറക്കടവ് റോഡ്, താഴൂർ കടവ്, കൈപ്പട്ടൂർ, തുമ്പമൺ, പന്തളം,വെണ്മണി-പുലക്കടവ്, കൊല്ലകടവ്,വഴുവാടി-പൊറ്റമേൽക്കടവ്, പ്രായിക്കര, വലിയപെരുമ്പുഴ എന്നീ സ്ഥലങ്ങളിൽ ഈ പുഴയിൽ റോഡ് പാലങ്ങളുണ്ട്; മാവേലിക്കരക്കും ചെങ്ങന്നുരിനുമിടയിലായി കൊല്ലകടവിൽ ഒരു റെയിൽപാലവും വെണ്മണിയിലെ ശാർങക്കാവിൽ ഒരു നടപാലവും ഉണ്ട്.2018  ൽ ഉണ്ടായ വെള്ളപൊക്കത്തിൽ ഈ പാലം തകർന്നു. പന്തളം കൊട്ടാരത്തിന് സമീപം മറ്റൊരു നടപ്പാലവും ഉണ്ട്
അവലംബം
വർഗ്ഗം:കേരളത്തിലെ നദികൾ
കാൻസസ്
കാൻസസ് അമേരിക്കൻ ഐക്യനാടുകളുടെ മധ്യഭാഗത്തുള്ള ഒരു സംസ്ഥാനമാണ്. ഈ പ്രദേശത്ത് അധിവസിച്ചിരുന്ന കാൻസസ് അമേരിക്കൻ ഇന്ത്യൻ വംശജരുടെ പേരിൽനിന്നാണ് സംസ്ഥാനത്തിൻറെ പേര് ഉടലെടുത്തത്. ഈ തദ്ദേശീയ ഗോത്രവർഗത്തിൻറെ പേര് (തദ്ദേശീയമായി: kką:ze) സിയു ഭാഷയിലെ കാൻസസ് എന്ന ' തെക്കൻ കാറ്റിന്റെ ജനത'  എന്നർത്ഥം വരുന്നതാണ്. ഇത് ഒരുപക്ഷേ ആ പദത്തിന്റെ യഥാർത്ഥ അർത്ഥം ആയിരിക്കണമെന്നില്ല. ആയിരക്കണക്കിന് വർഷങ്ങളായി, ഇപ്പോൾ കാൻസസ് എന്നറിയപ്പെടുന്ന പ്രദേശത്ത് നിരവധി വൈവിധ്യമാർന്ന അമേരിക്കൻ ഇന്ത്യൻ ഗോത്രങ്ങൾ അധിവസിച്ചിരുന്നു. സംസ്ഥാനത്തിന്റെ കിഴക്കൻ ഭാഗങ്ങളിലുണ്ടായിരുന്ന ഇന്ത്യൻ ഗോത്രവർഗ്ഗക്കാർ സാധാരണയായി നദീതടങ്ങളിലുള്ള ഗ്രാമങ്ങളിലാണു വസിച്ചിരുന്നത്. സംസ്ഥാനത്തിന്റെ പടിഞ്ഞാറൻ ഭാഗത്തെ ഗോത്രവർഗ്ഗക്കാർ അർദ്ധ നാടോടികളായിരുന്നു. അവർ വലിയ കൂട്ടം അമേരിക്കൻ കാട്ടുപോത്തുകളെ വേട്ടയാടി ജീവിച്ചിരുന്നു. ‍
1812 ൽ കാൻസാസിലെ ഇപ്പോൾ ബോണർ സ്പ്രിംഗ്‍സ് എന്നു വിളിക്കപ്പെടുന്ന സ്ഥലത്ത് ആദ്യ കുടിയേറ്റം നടത്തിയത് യൂറോപ്യൻ അമേരിക്കക്കാരാണ്. എന്നാൽ കുടിയേറ്റങ്ങളുടെ വേഗത കുത്തനെ ഉയർന്നത് 1850 കളിൽ അടിമത്ത പ്രശ്നത്തിൽ രാഷ്ട്രീയ യുദ്ധങ്ങൾ കൊടുമ്പിരി കൊണ്ടിക്കുന്നതിനു മധ്യേയുള്ള കാലത്തായിരുന്നു. 1854 ൽ കാൻസസ്-നെബ്രാസ്ക ആക്ടനുസരിച്ച് യുഎസ് ഗവൺമെന്റ് ഈ പ്രദേശം കുടിയേറ്റത്തിനായി ഔദ്യോഗകമായി തുറന്നുകൊടുത്തു. ന്യൂ ഇംഗ്ലണ്ടിൽനിന്ന് കുടിയേറ്റക്കാരായ അടിമത്ത വിരുദ്ധ ഫ്രീ സ്റ്റേറ്റുകാരും സമീപ സംസ്ഥാനമായ മിസൌറിയിൽനിന്നുള്ള അടിമത്ത വ്യവസ്ഥയെ അനുകൂലിക്കുന്ന കുടിയേറ്റക്കാരും കാൻസസ് ഒരു സ്വതന്ത്ര സ്റ്റേറ്റാകുമോ അടിമ സംസ്ഥാനമാകുമോ എന്നു തീരുമാനിക്കാൻ പ്രദേശത്തേയ്ക്ക് തിരക്കിട്ട് എത്തി കുടിയേറി. അങ്ങനെ ഈ പ്രദേശം ആദ്യകാലത്ത് ഈ രണ്ടു വിഭാഗക്കാർ തമ്മിലുള്ള നിരന്തരമായ ഏറ്റുമുട്ടലിൽ ഒരു സംഘർഷഭൂമിയായി മാറി. അക്കാലത്ത് ഈ പ്രദേശം 'ബ്ലീഡിംഗ് കാൻസസ്' എന്ന് അറിയപ്പെട്ടു.
അടിമത്ത വിരുദ്ധ പ്രവർത്തകർ മേൽക്കൈ നേടുകയും 1861 ജനുവരി 29 ന് കാൻസസ് സ്വതന്ത്ര സംസ്ഥാനമായി യൂണിയനിൽ അംഗമാകുകയും ചെയ്തു. കുടിയേറ്റക്കാർ പുൽമേടുകളെ കൃഷിക്കളങ്ങളാക്കി മാറ്റിയപ്പോൽ മാറിയപ്പോൾ ആഭ്യന്തരയുദ്ധത്തിനു ശേഷമുള്ള കാലങ്ങളിൽ കാൻസസിലെ ജനസംഖ്യ അതിവേഗം വളർന്നു.
2015 ഓടെ കാൻസാസ്, ഏറ്റവും കൂടുതൽ ഉൽപ്പാദനമുള്ള കർഷിക സംസ്ഥാനങ്ങളിൽ ഒന്നായി മാറിയിട്ടുണ്ട്. ഗോതമ്പ്, ചോളം, സോർഘം, സോയാബീൻ എന്നിവ ഉയർന്ന അളവിൽ ഇവിടെ ഉല്പാദിപ്പിക്കുന്നു. കൻസാസിലെ താമസക്കാർ "കൻസാൻസ്" എന്നു വിളിക്കപ്പെടുന്നു. 4,041 അടി (1,232 മീറ്റർ) ഉയരമുള്ള മൗണ്ട് സൺഫ്ലവർ ആണ് കൻസാസിലെ എറ്റവും ഉയർന്ന ഭാഗം.
അമേരിക്കയുടെ ഹൃദയഭൂമി എന്നുവിശേഷിക്കാവുന്ന പ്രദേശത്താണ് കൻസാസിന്റെ സ്ഥാനം. കിഴക്ക് മിസോറി, പടിഞ്ഞാറ് കൊളറാഡോ, തെക്ക് ഒൿലഹോമ, പടിഞ്ഞാറ് നെബ്രാസ്ക എന്നിവയാണ് അയൽ‌സംസ്ഥാനങ്ങൾ. 82,278 sqmi വിസ്തീർണ്ണമുള്ള കാൻസസ് മേഖല, അമേരിക്കൻ ഐക്യനാടുകളിലെ പതിനഞ്ചാമത്തെ ഏറ്റവും വലിയ സംസ്ഥാനവും 2,911,641 ജനസംഖ്യയുള്ള ഇത് ആകെയുള്ള 50 സംസ്ഥാനങ്ങളിൽ ജനസാന്ദ്രതയിൽ 34-ാം സ്ഥാനത്തുമാണ്.
തദ്ദേശീയ അമേരിക്കൻ ഇന്ത്യൻ ജനവിഭാഗങ്ങൾ ഏറെയുള്ള കാൻസസ് കാർഷിക സംസ്ഥാനമാണ്. മൊത്തം ആഭ്യന്തര ഉല്പാദനത്തിൽ ദേശീയ ശരാശരിയേക്കാൾ പിറകിലാണ് കൻസാസിന്റെ സ്ഥാനം. ടൊപീകയാണ് തലസ്ഥാനം. വിചറ്റ ഏറ്റവും വലിയ നഗരവും.
ചരിത്രം
ഒരു സഹസ്രാബ്ദകാലത്തോളം ഇപ്പോൾ കാൻസസ് എന്നു വിളിക്കപ്പെടുന്ന പ്രദേശത്ത് തദ്ദേശീയ അമേരിക്കൻ ഇന്ത്യാക്കാർ വസിച്ചിരുന്നു. ഇന്നത്തെ കൻസാസിൽ കാൽ കുത്തിയ ആദ്യ യൂറോപ്യൻ, 1541 ൽ ഈ പ്രദേശത്തു പര്യവേക്ഷണം നടത്തിയിരുന്ന ഫ്രാൻസിസ്കോ വാസ്കേസ് ദെ കൊറോണാഡോ ആയിരുന്നു. 1803-ൽ ആധുനിക കാൻസസ് പ്രദേശത്തിൻറെ ഭൂരിഭാഗവും ലൂയിസിയാന പർച്ചേസിൻറെ ഭാഗമായി അമേരിക്കൻ ഐക്യനാടുകൾ ഏറ്റെടുത്തു. എന്നിരുന്നാലും തെക്കുപടിഞ്ഞാറൻ കാൻസസ് അപ്പോഴും സ്പെയിൻ, മെക്സിക്കോ, റിപ്പബ്ലിക്ക് ഓഫ് ടെക്സാസ് എന്നിവയുടെ ഭാഗങ്ങളായിരുന്നു. 1848 ൽ മെക്സിക്കൻ-അമേരിക്കൻ യുദ്ധം അവസാനിച്ചപ്പോൾ ഈ ഭൂപ്രദേശങ്ങൾ അമേരിക്കൻ ഐക്യനാടുകൾക്ക് കൈമാറ്റം ചെയ്യപ്പെട്ടു. 1812 മുതൽ 1821 വരെയുള്ള കാലഘട്ടത്തിൽ കാൻസസ്, മിസ്സോറി ടെറിട്ടറിയുടെ ഭാഗമായിരുന്നു.
1827 ൽ ഫോർട്ട് ലീവെൻവർത്ത് ഭാവി സംസ്ഥാനത്തിലെ വെളുത്ത അമേരിക്കക്കാരുടെ ആദ്യത്തെ സ്ഥിരമായ കുടിയേറ്റ കേന്ദ്രമായി. 1854 മേയ് 30-ന് കാൻസസ്-നെബ്രാസ്ക നിയമം നിലവിൽ വരികയും, ഇത് നെബ്രാസ്ക ടെറിട്ടറിയിലും കാൻസസ് ടെറിട്ടറിയിലും പ്രയോഗത്തിൽ വരുകയും വെള്ളക്കാരുടെ കുടിയേറ്റം വിശാലമായ രീതിയിൽ ആരംഭിക്കുകയും ചെയ്തു. കാൻസസ് ടെറിട്ടറി, കോണ്ടിനെന്റൽ വിഭജനരേഖയുടെ (ഗ്രേറ്റ് ഡിവൈഡ്) എല്ലാ ഭാഗത്തേയ്ക്കും വ്യാപിക്കുകയും നിലവിലെ ഡെൻവർ, കൊളറാഡോ സ്പ്രിങ്ങ്സ്, പ്യൂബ്ലോ എന്നീ പ്രദേശങ്ങളും ഉൾപ്പെടുകയും ചെയ്തിരുന്നു. മിസ്സൌറി, അർക്കാൻസസ് എന്നിവ കുടിയേറ്റക്കാരെ കൻസാസിൻറെ കിഴക്കൻ അതിർത്തി പ്രദേശങ്ങളിലേയ്ക്കു കുടിയേറാൻ പ്രോത്സാഹിപ്പിച്ചു. ഈ കുടിയേറ്റക്കാർ അടിമത്ത വ്യവസ്ഥയ്ക്ക് അനുകൂലമായ വോട്ടു സ്വാധീനിപ്പിക്കാനാണ് ശ്രമിച്ചത്. കാൻസസ് ടെറിട്ടറിയിലെ അമേരിക്കയുടെ ഉപ കുടിയേറ്റകേന്ദ്രം മസ്സാചുസെറ്റ്, മറ്റു ഫ്രീ സ്റ്റേറ്റുകൾ എന്നിവിടങ്ങളിൽനിന്നുള്ള അടിമത്ത വിരുദ്ധ മനസ്ഥിതിയുള്ളവർക്കു ഭൂരിപക്ഷമുള്ളതായിരുന്നു. അവർ സമീപത്തെ മിസ്സൌറിയിൽ നിന്നുള്ള അടിമത്തത്തിൻറ വ്യാപനത്തെ തടയാൻ തങ്ങളാലാവതു ശ്രമിച്ചു.
അമേരിക്കൻ ആഭ്യന്തരയുദ്ധത്തിലേയ്ക്കുള്ള നിമിത്തമെന്നതുപോല ഈ രണ്ടു ശക്തികളും തമ്മിൽ പലപ്പോഴും കൂട്ടിമുട്ടുകയും നിരന്തരമായി കശപിശകളിലേർപ്പെടുകയും ചെയ്തതിനാൽ ഈ പ്രദേശത്തിന് ബ്ലീഡിംഗ് കാൻസസ് എന്ന പേരു ചാർത്തപ്പെട്ടു.
1861 ജനുവരി 29 ന് കാൻസസ് ഒരു സ്വതന്ത്ര സംസ്ഥാനമെന്ന നിലയിൽ യൂണിയനിലെ അംഗമായിത്തീരുകയും, യൂണിയനിൽ ചേരുന്ന 34 ആമത്തെ സംസ്ഥാനമായി മാറുകയും ചെയ്തു.
അക്കാലത്ത് കൻസാസിലെ പ്രക്ഷോഭം വലിയ തോതിൽ താഴ്ന്നിരുന്നു. എന്നാൽ ആഭ്യന്തരയുദ്ധസമയത്ത് 1863 ഓഗസ്റ്റ് 21-ൽ വില്യം ക്വാൻട്രിൽ നൂറുകണക്കിനു ആളുകളെ അങ്ങോട്ടു നയിക്കുകയും നഗരത്തിന്റെ ഭൂരിഭാഗവും നശിപ്പിക്കുകയും 200 നടുത്ത് ആളുകളെ വധിക്കുകയും ചെയ്തു.
പരമ്പരാഗതവാദികളായ കോൺഫെഡറേറ്റ് മിലിട്ടറിയും മിസൌറി നിയമനിർമ്മാണ സഭയുടെ പിന്തുണയുള്ള വിപ്ലവകാരികളും ഒരുപോലെ അദ്ദേഹത്തിന്റെ നടപടിയെ രൂക്ഷമായി വിമർശിച്ചു. യുദ്ധത്തിനു മുൻപുള്ള ക്രിമിനൽ റെക്കോർഡ് കാരണമായി, ഒരു അന്വേഷണക്കമ്മീഷനുവേണ്ടി അദ്ദേഹം നൽകിയ അപേക്ഷ തള്ളിക്കളയപ്പെട്ടു.
ആഭ്യന്തരയുദ്ധത്തിനുശേഷം, നിരവധി മുൻ സൈനികർ കാൻസസ് മേഖലയിൽ സ്ഥിരതാമസമാക്കാനുള്ള നടപടികൾ തുടങ്ങി. പല ആഫ്രിക്കൻ അമേരിക്കക്കാരും മുൻ അടിമയായിരുന്ന ബെഞ്ചമിൻ "പാപ്" സിംഗിൾട ൺ (1809-1892) പോലെയുള്ളവരാൽ നയിക്കപ്പെട്ട്, ജോൺ ബ്രൌണിന്റെ (ജീവിതകാലം : മേയ് 9, 1800 - ഡിസംബർ 2, 1859; അമേരിക്കയെ അടിമത്തത്തിൽ നിന്ന് മോചിപ്പിക്കാനുള്ള ഏക മാർഗ്ഗമായിരുന്നു സായുധവിപ്ലവം എന്ന് അദ്ദേഹം വിശ്വസിച്ചിരുന്ന ആൾ) ജന്മദേശമായിരുന്ന കൻസാസിലെത്തുകയും സംസ്ഥാനത്ത് കറുത്ത കോളനികൾ സ്ഥാപിക്കാൻ തുടങ്ങുകയും ചെയ്തു. കൻസാസിലെ ആഫ്രിക്കൻ അമേരിക്കൻ കുടിയേറ്റത്തെ സഹായിക്കുന്നതിൽ ബെഞ്ചമിൻ “പാപ്” സിംഗിൾടൺ മുഖ്യപങ്കു വഹിച്ചിരുന്നു. വിവേചനം അധികരിച്ചതോടെ 1870-കളുടെ അവസാനത്തിൽ തെക്കൻ സംസ്ഥാനങ്ങൾ വിട്ട് “എക്സോഡസ്റ്റേർസ്” എന്നു വിളിക്കപ്പെട്ട അനേകം പേർ കൻസാസിലെത്തി. ഇതേകാലത്തുതന്നെ, ‘ചിസ്ഹോം വഴിത്താര’ തുറക്കപ്പെടുകയും കൻസാസിൽ ‘വൈൽഡ് വെസ്റ്റ്’ യുഗം ആരംഭിക്കുകയും ചെയ്തു.
വൈൽഡ് ബിൽ ഹിക്കോക്ക് (മെയ് 27, 1837 – ആഗസ്റ്റ് 2, 1876) ഫോർട്ട് റിലേയിലെ ഡെപ്യൂട്ടി മാർഷലും ഹെയ്സ്, അബിലീൻ എന്നിവിടങ്ങളിലെ മാർഷലും ആയിരുന്നു. അക്കാലത്ത് ഡോഡ്ജ് സിറ്റി മറ്റൊരു കൌബോയ് ടൌണായിരുന്നു. ബാറ്റ് മാസ്റ്റർസൺ (നവംബർ 26, 1853 – ഒക്ടോബർ 25, 1921), വ്യാറ്റ് ഈർപ്പ്  (March 19, 1848 – January 13, 1929) എന്നിവർ ഈ പട്ടണത്തിലെ നിയജ്ഞരായി പ്രവർത്തിച്ചിരുന്നു. ഒരു വർഷത്തിനകം, ടെക്സസിൽ നിന്നും എട്ട് ദശലക്ഷം കന്നുകാലിക്കൂട്ടങ്ങൾ‌ ട്രെയിനിൽ കിഴക്കൻ അതിർത്തിയിലുള്ള ഡോഡ്ജ് സിറ്റിയിൽ എത്തുകയും, ഡോഡ്ജ് പട്ടണത്തിന് "ക്യൂൻ ഓഫ് കൌടൌൺ" എന്ന വിളിപ്പേര് ലഭിക്കുകയും ചെയ്തു.
ഭൂമിശാസ്ത്രം
കൻസാസിനു വടക്കുവശത്ത് നെബ്രാസ്ക അതിർത്തിയും കിഴക്ക് മിസൌറി, തെക്ക് ഒക്ലഹോമ; പടിഞ്ഞാറ് കൊളറാഡോ എന്നിങ്ങനെയാണ് അതിർത്തികൾ. സംസ്ഥാനം 628 നഗരങ്ങളുൾക്കൊള്ളുന്ന 105 കൌണ്ടികളായി വിഭജിക്കപ്പെട്ടിരിക്കുന്നു. പസഫിക്, അറ്റ്ലാന്റിക് സമുദ്രങ്ങൾ ഇവിടെനിന്നു തുല്യദൂരത്തിൽ സ്ഥിതിചെയ്യുന്നു. 48 സംസ്ഥാനങ്ങളുടെ തുടർച്ചയായുളള ഭൂമിശാസ്ത്രപരമായ കേന്ദ്രം ലെബനോനു സമീപമുള്ള സ്മിത്ത് കൗണ്ടി യിലാണ് സ്ഥിതിചെയ്യുന്നത്. 1989 വരെ, ഓസ്ബോൺ കൗണ്ടിയിലെ ‘മീഡ്സ് റാഞ്ച് ട്രയാംഗ്ലേഷൻ സ്റ്റേഷൻ’ വടക്കേ അമേരിക്കയുടെ ജിയോഡെറ്റിക് സെന്റർ ആയിരുന്നു: (വടക്കേ അമേരിക്കയുടെ എല്ലാ ഭൂപടങ്ങളുടേയും കേന്ദ്ര റഫറൻസ് പോയിന്റ്). കൻസാസിന്റെ ഭൂമിശാസ്ത്രപരമായ കേന്ദ്രം ബാർട്ടൺ കൗണ്ടി യിലാണ്.
ദേശീയ പാർക്കുകൾ, ചരിത്രപ്രാധാന്യമുള്ള സ്ഥലങ്ങൾ
നാഷണൽ പാർക്ക് സർവ്വീസിൻറെ സംരക്ഷണത്തിൻ കീഴിലുള്ള മേഖലകൾ ഇവയാണ്:
അവലംബം
വർഗ്ഗം:അമേരിക്കയിലെ സംസ്ഥാനങ്ങൾ വർഗ്ഗം:കൻസാസ്
ആരോൺ പോൾ
ആരോൺ പോൾ സ്റ്റുർട്ടെവന്റ് (ജനനം ഓഗസ്റ്റ് 27, 1979) ഒരു അമേരിക്കൻ അഭിനേതാവാണ്. ബ്രേക്കിങ് ബാഡ് എന്ന എഎംസി ചാനൽ പരമ്പരയിൽ ജെസ്സി പിങ്ക്മാൻ എന്ന കഥാപാത്രമാണ് അദ്ദേഹത്തെ പ്രശസ്തനാക്കിയത്. ഈ വേഷം അവതരിപ്പിച്ചതിനു ധാരാളം പുരസ്കാരങ്ങൾ ആരോൺ പോൾ നേടി. മികച്ച സഹനടനുള്ള ക്രിട്ടിക്സ് ചോയ്സ് ടെലിവിഷൻ അവാർഡ്, സാറ്റലൈറ്റ് അവാർഡ്, പ്രൈം ടൈം എമ്മി അവാർഡ് എന്നിവ ഇതിൽ ചിലതാണ്. 2010,2012, 2014 വർഷങ്ങളിൽ മികച്ച സഹനടനുള്ള പ്രൈം ടൈം എമ്മി അവാർഡ് നേടിയതോടെ മൂന്നുവട്ടം ഈ നേട്ടം കൈവരിക്കുന്ന ആദ്യ നടനായി.
സംഗീത വീഡിയോകളിലും ടെലിവിഷൻ അതിഥിതാരമായും ആണ് ആരോൺ പോൾ തന്റെ കരിയർ തുടങ്ങിയത്. തുടർന്ന് മിഷൻ: ഇംപോസിബിൾ III (2006), ദി ലാസ്റ്റ് ഹൌസ് ഓൺ ദി ലെഫ്റ്റ് (2009) എന്നീ ചിത്രങ്ങളിൽ ചെറിയ വേഷങ്ങൾ അവതരിപ്പിച്ചു. ബ്രേക്കിംഗ് ബാഡിലെ വഴിത്തിരിവായ വേഷത്തിന് ശേഷം നീഡ് ഫോർ സ്പീഡ് (2014), എ ലോങ്ങ് വേ ഡൗൺ (2014), എക്സോഡസ്: ഗോഡ്സ് ആൻഡ് കിംഗ്സ് (2014) തുടങ്ങിയ ചിത്രങ്ങളിൽ അഭിനയിച്ചു. 2014 മുതൽ, അദ്ദേഹം ബൊജാക്ക് ഹോഴ്സ്മാൻ എന്ന നെറ്റ്ഫ്ലിക്സ് അനിമേഷൻ പരമ്പരയിൽ ടോഡ് ഷാവേസിന്റെ ശബ്ദം നല്കിവരുന്നു. 2016 മുതൽ ദ പാത്ത് എന്ന ഹുളു ഡ്രാമ പരമ്പരയിൽ എഡ്ഡി ലെയിൻ എന്ന കഥാപാത്രത്തെ അവതരിപ്പിക്കുന്നു.
വലത്ത്‌|ലഘുചിത്രം|Paul in 2013 at the San Diego Comic-Con
ബാഹ്യ കണ്ണികൾ
വർഗ്ഗം:1979-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:ജീവിച്ചിരിക്കുന്ന പ്രമുഖർ
ടെറാസോറസ്
ദിനോസറുകളുടെ കാലത്തുണ്ടായിരുന്ന പറക്കുന്ന ഉരഗവർഗ്ഗത്തിൽപ്പെട്ട ജീവികളാണ് ടെറാസോറസ്സുകൾ  (ഗ്രീക്ക്: πτερόσαυρος). ഗ്രീക്ക് ഭാഷയിൽ നിന്നാണ് ഈ പേര് വന്നത്‌. ചിറകുള്ള പല്ലി എന്നാണ് ഇതിന്റെ അർഥം.
ജീവിച്ചിരുന്ന കാലം
ഉരഗങ്ങളുടെ കൂട്ടത്തിൽ ഏറ്റവും കൂടുതൽ കാലമുണ്ടായിരുന്ന ജീവികളാണ് ടെറാസോറസ്‌. ഇവയുടെ ഫോസ്സിൽ അന്ത്യ ട്രയാസ്സിക് മുതൽ കൃറ്റേഷ്യസ്‌ യുഗം അന്ത്യം വരെ കിട്ടിയിട്ടുണ്ട്. ഏതാണ്ട് 220 ദശലക്ഷം മുതൽ 65 ദശലക്ഷം വരെയുള്ള കാലഘട്ടം.
തെറ്റിദ്ധാരണകൾ
ദിനോസർ വർഗത്തിൽപ്പെട്ടവയാണ് ടെറാസോറസ്സുകൾ എന്ന് പലയിടത്തും പരാമർശിച്ചുകാണുന്നു. എന്നാൽ ഇത് തെറ്റാണ്. ഇവ കേവലം പറക്കുന്ന ഉരഗവർഗ്ഗത്തിൽപ്പെട്ട ജീവികളാണ്.
പുറത്തേക്കുള്ള കണ്ണികൾ
വർഗ്ഗം:പുരാതനജീവികൾ വർഗ്ഗം:ടെറാസോറസ്സുകൾ
എംബർ.ജെഎസ്
മോഡൽ-വ്യൂ-മോഡൽ (എം‌വി‌വി‌എം) പാറ്റേൺ അടിസ്ഥാനമാക്കിയുള്ള ഒരു ഓപ്പൺ സോഴ്‌സ് ജാവാസ്ക്രിപ്റ്റ് വെബ് ഫ്രെയിംവർക്കാണ് എംബർ.ജെഎസ്(Ember.js). ചട്ടക്കൂടിൽ പൊതുവായ ഭാഷകളും മികച്ച കീഴ്‌വഴക്കങ്ങളും ഉൾപ്പെടുത്തിക്കൊണ്ട് വിപുലീകരിക്കാൻ കഴിയുന്ന ഒറ്റ പേജ് വെബ് ആപ്ലിക്കേഷനുകൾ സൃഷ്ടിക്കാൻ ഇത് ഡവലപ്പർമാരെ അനുവദിക്കുന്നു.
ഡിസ്കോഴ്സ്, ഗ്രൂപ്പൺ, ലിങ്ക്ഡ്ഇൻ, വൈൻ, ലൈവ് നേഷൻ, നോർഡ്‌സ്ട്രോം, ട്വിച് ടിവി, ചിപ്പോട്ടിൽ എന്നിവയുൾപ്പെടെ നിരവധി ജനപ്രിയ വെബ്‌സൈറ്റുകളിൽ എമ്പർ ഉപയോഗിക്കുന്നു. പ്രാഥമികമായി വെബിനായുള്ള ഒരു ചട്ടക്കൂടായി കണക്കാക്കപ്പെടുന്നുണ്ടെങ്കിലും, എമ്പറിൽ ഡെസ്ക്ടോപ്പ്, മൊബൈൽ ആപ്ലിക്കേഷനുകൾ നിർമ്മിക്കാനും കഴിയും. ഐമ്പർ ഡെസ്ക്ടോപ്പ് ആപ്ലിക്കേഷന്റെ ഏറ്റവും ശ്രദ്ധേയമായ ഉദാഹരണം ആപ്പിൾ മ്യൂസിക്, ഐട്യൂൺസ് ഡെസ്ക്ടോപ്പ് ആപ്ലിക്കേഷന്റെ സവിശേഷതയാണ്. ടിൽഡെ ഇൻ‌കോർപ്പറേറ്റിന്റെ ഉടമസ്ഥതയിലുള്ളതാണ് എമ്പർ വ്യാപാരമുദ്ര.
ശുഭപന്തുവരാളി
കർണാടക സംഗീതത്തിലെ 45ആം മേളകർത്താരാഗമാണ് ശുഭപന്തുവരാളി.ശിവപന്തുവരാളി എന്നൊരു നാമവും ഇതിനുണ്ട്.
അവലംബം
http://carnaticmusicguide.myforumportal.com/forum/viewtopic.php?p=42
വിഭാഗം:മേളകർത്താരാഗങ്ങൾ വർഗ്ഗം:ശുഭപന്തുവരാളി രാഗത്തിൽ ചിട്ടപ്പെടുത്തിയ കൃതികൾ
ചമ്പൽക്കാട്
thumb|200px|ചമ്പൽക്കാട്‍ thumb|200px|right|നശിച്ചുകൊണ്ടിരിക്കുന്ന ചമ്പൽക്കാട് ഇന്ത്യയിലെ മദ്ധ്യപ്രദേശ് സംസ്ഥാനത്ത് ചമ്പൽ നദിയുടെ തീരത്തായി വ്യാപിച്ചുകിടക്കുന്ന കുറ്റിക്കാടുകളാണിത്. ഒരു കാലത്ത് ഇത് ഫൂലൻ ദേവി അടക്കമുള്ള കൊള്ളക്കാരുടെ ഒളിത്താവളമായിരുന്നു.
പി. പരമേശ്വരൻ
രാഷ്ട്രീയം
ചെറുപ്പകാലത്തു തന്നെ സംഘവുമായി ബന്ധപ്പെട്ടു പ്രവർത്തിക്കുകയും 1950-ൽ അതിന്റെ മുഴുവൻ സമയ പ്രവർത്തകനാകുകയും (പ്രചാരകൻ) ചെയ്തു. 1957-ൽ ഭാരതീയ ജനസംഘത്തിന്റെ സംഘടനാ സെക്രട്ടറിയായി ചുമതല വഹിച്ചിട്ടുണ്ട്. തുടർന്ന്ജനസംഘത്തിന്റെ ആൾ ഇന്ത്യാ ജനറൽ സെക്രട്ടറിയായും വൈസ് പ്രസിഡന്റായും പ്രവർത്തിച്ചു. കന്യാകുമാരി വിവേകാനന്ദ സ്മാരക നിർമ്മാണത്തിൽ രാഷ്ട്രീയ സ്വയംസേവക സംഘതോടൊപ്പം ചേർന്ന് സജീവമായി പ്രവർത്തിച്ചു. 1970-ൽ ആണ് പ്രസ്തുത സ്മാരകം ഉദ്ഘാടനം ചെയ്യപെട്ടത്‌. അടിയന്തരാവസ്ഥക്കാലത്ത് പ്രക്ഷോഭം നടത്തി ജയിൽശിക്ഷ അനുഭവിച്ചിട്ടുണ്ട്. ഡൽഹിയിലെ ദീന ദയാൽ റിസർച്ച് ഇൻസ്റ്റിട്യൂട്ടിന്റെ ഡയറക്റ്ററായി നാലുവർഷം സേവനമനുഷ്ടിച്ചിട്ടുണ്ട്. ഭാരതീയ തത്ത്വശാസ്ത്രവും സമൂഹവും എന്ന വിഷയത്തിൽ  അദ്ദേഹം ധാരാളം പുസ്തകങ്ങൾ എഴുതിയിട്ടുണ്ട്. അയോധ്യ ശ്രീ രാമജന്മഭൂമി പ്രക്ഷോഭത്തിൽ ജനതാദൾ നേതാവ് ശ്രീ എം.പി. വീരേന്ദ്രകുമാർ രാമന്റെ ദുഃഖം എന്ന ഒരു പുസ്തകം പ്രസിദ്ധീകരിച്ചപ്പോൾ രാമന്റെ പുഞ്ചിരി എന്ന പേരിൽ പുസ്തകം അദ്ദേഹം എഴുതിയിരുന്നു. ശ്രീ പരമേശ്വരൻ എഴുതിയ   നിരവധി ദേശഭക്തിഗാനങ്ങൾ രാഷ്ട്രീയ സ്വയംസേവകസംഘം ഗണഗീതങ്ങളായി പ്രശസ്തമാണ്. ചെറുപ്പം മുതൽ അദ്ദേഹം ശ്രീരാമകൃഷ്ണ മിഷനുമായി അടുത്ത ബന്ധം പുലർത്തിവരുന്നു. പ്രമുഖ ഹിന്ദു സാമൂഹിക-സാംസ്കാരിക സംഘടനകളുമായി അടുത്ത ബന്ധം പുലർത്തിവരുന്നു. കമ്മ്യുണിസ്റ്റ് താത്വികാചാര്യനായിരുന്ന ഇ.എം ശങ്കരൻ നമ്പൂതിരിപ്പാടുമായി നടത്തിയ പൊതു സംവാദങ്ങൾ കേരള രാഷ്ട്രീയ രംഗത്ത് വളരെയധികം ശ്രദ്ധിക്കപെട്ടിരുന്നു
പുറത്തേക്കുള്ള കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ വർഗ്ഗം:ഹിന്ദുത്വം വർഗ്ഗം:ആർ.എസ്.എസ്. പ്രവർത്തകർ വർഗ്ഗം:രാഷ്ട്രീയ സ്വയംസേവക സംഘം പ്രചാരകർ വർഗ്ഗം:ഭാരതീയ ജനസംഘം നേതാക്കൾ വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ വർഗ്ഗം:1927-ൽ ജനിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ച മലയാളികൾ
കറുപ്പും ചുവപ്പും മൺപാത്ര സംസ്കാരം
ഇന്ത്യൻ ഉപഭൂഖണ്ഡത്തിന്റെ വടക്കുഭാഗത്ത് രൂപപ്പെട്ട ഒരു ആദ്യകാല അയോയുഗ സംസ്കാരമാണ് കറുപ്പും ചുവപ്പും മൺപാത്ര സംസ്കാരം.
ചില ഖനനസ്ഥലങ്ങളിൽ, കറുപ്പും ചുവപ്പും മൺപാത്രങ്ങൾ പിൽക്കാല ഹാരപ്പൻ മൺപാത്രങ്ങളുമായി ബന്ധപ്പെടുത്തിയിരിക്കുന്നു. ത്രിഭുവൻ എൻ. റോയ് തുടങ്ങിയ ചില പണ്ഡിതർ അഭിപ്രായമനുസരിച്ച് കറുപ്പും ചുവപ്പും മൺപാത്ര സംസ്കാരം നിറം‌പിടിപ്പിച്ച ചാരപ്പാത്ര സംസ്കാരത്തെയും വടക്കൻ കറുത്ത മിനുസപ്പെടുത്തിയ സംസ്കാരത്തെയും നേരിട്ട് സ്വാധീനിച്ചുകാണണം. സിന്ധൂ നദീതടത്തിനു പടിഞ്ഞാറ് കറുപ്പും ചുവപ്പും മൺപാത്ര സംസ്കാരത്തിനു തെളിവുകൾ ഇല്ല.
ഉത്തർപ്രദേശിലെ മുകൾ ഗംഗാ സമതലം മുതൽ വിന്ധ്യ പർവ്വതനിരകൾക്ക് കിഴക്കു വരെയും പശ്ചിമബംഗാൾ വരെയും ഈ സംസ്കാരം വ്യാപിച്ചിരുന്നു.
ഗവേഷണങ്ങളും കണ്ടുപിടിത്തങ്ങളും ചൂണ്ടിക്കാട്ടുന്നത് കറുപ്പും ചുവപ്പും മൺപാത്ര സംസ്കാരം ബംഗാളിൽ ക്രി.മു. 1500-ഓടു കൂടി പുഷ്കലമാവുകയും വീണ്ടും പരിണമിച്ച് ചാൽകോലിഥിക് കാലഘട്ടവും കടന്ന്, ക്രി.മു. 3-ആം നൂറ്റാണ്ടിലെ ചരിത്ര കാലഘട്ടം വരെ നീണ്ടുനിൽക്കുകയും ചെയ്തു എന്നാണ്.
ഇരുമ്പിന്റെ ആദ്യകാല ഉപയോഗം, തുടക്കത്തിൽ വിരളമായിരുന്നെങ്കിലും, താരതമ്യേന നേരത്തേയാണ്. അനത്തോളിയയിലെ (ഹിറ്റൈറ്റുകൾ) ഇരുമ്പു യുഗത്തിന്റെ തുടക്കത്തിന് രണ്ടോ മൂന്നോ നൂറ്റാണ്ട് കഴിഞ്ഞാണ് ഇത്, അതേ സമയം യൂറോപ്യൻ (സെൽറ്റ്) ഇരുമ്പ് യുഗത്തെക്കാൾ ഇതിന് ഇരുന്നൂറോ മുന്നൂറോ വർഷം പഴക്കം കൂടുതൽ ഉണ്ടെന്ന് കരുതപ്പെടുന്നു. വടക്കേ ഇന്ത്യയിലെ അടുത്തകാലത്തെ ഖനന ഭലങ്ങൾ കാണിക്കുന്നത് ഇരുമ്പ് ഉപയോഗത്തിന് ക്രി.മു. 1800 വരെ പഴക്കമുണ്ട് എന്നാണ്. ഷാഫറിന്റെ അഭിപ്രായമനുസരിച്ച്, "കറുപ്പും ചുവപ്പും മൺപാത്ര സംസ്കാരത്തിൽ ഉണ്ടായിരുന്ന ഇരുമ്പ് വസ്തുക്കളുടെ രൂപവും ഉപയോഗവും തെക്കുപടിഞ്ഞാറേ ഏഷ്യയിൽ ഉപയോഗിച്ചിരുന്ന ആദ്യകാല ഇരുമ്പ് വസ്തുക്കളിൽ നിന്നും വളരെ വിഭിന്നമാണ്." ഇതിനെ ചാരനിറപ്പാത്ര സംസ്കാരം പിന്തുടർന്നു.
പുറത്തുനിന്നുള്ള കണ്ണികൾ
വിഭാഗം:ചരിത്രം
വർഗ്ഗം:Archaeological cultures വർഗ്ഗം:അയോയുഗം വർഗ്ഗം:ഇന്ത്യാചരിത്രം
ജെറാൾഡ് ഡ്യൂ മോറിയർ
ജെറാൾഡ് ഡ്യൂ മോറിയൽ ഇംഗ്ലീഷ് നടനും തിയെറ്റർ മാനേജരുമായിരുന്നു. 20- നൂറ്റാണ്ടിന്റെ ആദ്യഘട്ടത്തിൽ ഇംഗ്ലീഷ് നാടകരംഗത്തെ ഒരു പ്രമുഖ വ്യക്തിയായിരുന്നു ജെറാൾഡ്. 1873 മാർച്ച് 26-ന് ഹാംസ്റ്റെഡിൽ ജനിച്ചു. സാഹിത്യകാരനായ ജോർജ് ഡ്യൂമോറിയറാണ് പിതാവ്. 1894-ൽ നാടകാഭിനയം ആരംഭിച്ച ഡ്യൂമോറിയർ 1902-ൽ ജെ.എം. ബാരിയുടെ ദി അഡ്മയറബിൾ ക്രിച്ടൻ എന്ന നാടകത്തിലൂടെയാണ് ശ്രദ്ധേയനായത്. 1904-ൽ ബാരിയുടെ മറ്റൊരു നാടകമായ പിറ്റർ പാനിൽ ക്യാപ്റ്റൻ ഹുക്കിന്റെ വേഷമണിഞ്ഞ് ജനശ്രദ്ധ പിടിച്ചുപറ്റി. ഏണസ്റ്റ് ഹോർണങ്കിന്റെ റാഫിൾസ് എന്ന നാടകത്തിലൂടെയാണ് ഡ്യൂമോറിയർ ഒന്നാം നിരയിലെത്തിയത്.
1910-ൽ തിയെറ്റർ മാനേജരായി പ്രവർത്തനം ആരംഭിച്ച ഡ്യൂമോ റിയർ 1916-ൽ ബാരിയുടെ എകിസ്ഫോറസിന്റെല്ലെ എന്ന നാടകവും 1917-ൽ ഡിയർ ബ്രൂട്ടനും വിജയകരമായി അവതരിപ്പിച്ചു. സിറിൽ മക്നീലിന്റെ ബുൾഡോഗ് ഡ്രമണ്ട് എന്ന നാടകമാണ് ശ്രദ്ധേയമായ മറ്റൊരു സംഭാവന.
1934 ഏപ്രിൽ 11-ന് ലണ്ടനിൽ ഡ്യൂമോറിയർ അന്തരിച്ചു. ഇദ്ദേഹത്തിന്റെ മകളും സാഹിത്യകാരിയുമായ ഡാഫ്നെ ഡ്യൂമോറിയർ പിതാവിന്റെ ജീവചരിത്രം പ്രസിദ്ധീകരിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:1873-ൽ ജനിച്ചവർ വർഗ്ഗം: 1934-ൽ മരിച്ചവർ വർഗ്ഗം:മാർച്ച് 26-ന് ജനിച്ചവർ വർഗ്ഗം:ഏപ്രിൽ 11-ന് മരിച്ചവർ
വർഗ്ഗം:നാടക അഭിനേതാക്കൾ
സ്വരാട്
1921-ൽ കൊല്ലത്തുനിന്ന് പ്രസിദ്ധീകരണം ആരംഭിച്ച മലയാള പത്രമാണ് സ്വരാട്. ഡി. പത്മനാഭൻ ഉണ്ണിയായിരുന്നു ഉടമ. എ. കെ. പിള്ളയായിരുന്നു എഡിറ്റർ. സ്വാതന്ത്യസമരം ശക്തിപ്പെടുത്താനും ഇന്ത്യൻ നാഷ്ണൽ കോൺഗ്രസിന്റെ തിരുവതാംകൂറിലെ പ്രവർത്തങ്ങൾക്ക് സഹായകമാകുവാനും വേണ്ടിയാണ് ഈ പത്രം ആരംഭിക്കുന്നത്. വൈക്കം സത്യാഗ്രഹത്തിന് പ്രധാന പങ്കുവഹിച്ചു.
കൊല്ലം ശ്രീരാമവിലാസം പ്രസ്സിൽ അച്ചടിച്ചിരുന്ന   സ്വരാട്  തുടക്കത്തിൽ ദ്വൈവാരിക രൂപത്തിൽ   ആണ് പ്രസിദ്ധീകരിച്ചിരുന്നത്. 1926-മുതൽ ഇത് ദിനപത്രമാവുകയും ആസ്ഥാനം കൊല്ലത്തുനിന്ന് തിരുവനന്തപുരത്തേയ്ക്ക് മാറ്റി സ്ഥാപിക്കുകയും ചെയ്തു. എന്നാൽ സർക്കാരിൽ നിന്നുള്ള കടുത്ത എതിർപ്പുമൂലം സ്വരാടിന് അധികകാലം നിലനിൽക്കാനായില്ല.
അവലംബം
വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
ജിബ്രാൾട്ടർ അന്താരാഷ്ട്ര വിമാനത്താവളം
ജിബ്രാൾട്ടർ പ്രദേശത്ത് സ്ഥിതി ചെയ്യുന്ന വിമാനത്താവളമാണ് ജിബ്രാൾട്ടർ അന്താരാഷ്ട്ര വിമാനത്താവളം.
ടി.പി. പീതാംബരൻ
എൻ.സി.പി.യുടെ ഇപ്പോഴത്തെ സംസ്ഥാന പ്രസിഡന്റാണ് '''ടി.പി. പീതാംബരൻ മാസ്റ്റർ'''. മൂന്നു പ്രാവശ്യം (ആറും ഏഴും എട്ടും നിയമസഭകളിൽ) എം.എൽ.എ ആയിട്ടുള്ള ഇദ്ദേഹം വിവിധ രാഷ്ട്രീയ കക്ഷികളുടെ സംസ്ഥാന-ദേശീയ തലത്തിലുള്ള പദവികൾ വഹിച്ചിട്ടുണ്ട്.
ജനനം, വിദ്യാഭ്യാസം
1928 ഫെബ്രുവരി 19-ന് ടി.കെ. പപ്പുവിന്റെ മകനായി ജനനം. ബിരുദവും അദ്ധ്യാപക ബിരുദവും(Bachelor of Teaching) നേടിയിട്ടുണ്ട്.
അധ്യാപക ജീവിതം
1948-ൽ സ്കൂൾ അധ്യാപകനായി ജോലിയിൽ പ്രവേശിച്ചു. 1970 മുതൽ 1983 വരെ പ്രധാന അധ്യാപകനായി സേവനം അനുഷ്ഠിച്ച ശേഷം ജോലിയിൽ നിന്ന് സ്വയം വിരമിച്ചു.
രാഷ്ട്രീയ ജീവിതം
എറണാകുളം മഹാരാജാസ് കോളേജിലെ പഠനകാലത്ത് (1944-48) വിദ്യാർത്ഥി രാഷ്ട്രീയ പ്രവർത്തനങ്ങളിൽ പങ്കാളിയായി. കോൺഗ്രസ് സോഷ്യലിസ്റ്റ് വിഭാഗത്തോട് ചായ്‌വ് പ്രകടിപ്പിച്ചിരുന്ന ടി.പി. പീതാംബരൻ 1948-ൽ ഇന്ത്യൻ സോഷ്യലിസ്റ്റ് പാർട്ടി രൂപീകരിച്ചപ്പോൾ അതിലംഗമായി. പാർട്ടിയുടെ സംസ്ഥാന എക്സിക്യൂട്ടിവ് കമ്മറ്റി അംഗമായിരുന്ന ഇദ്ദേഹം ഇന്ത്യൻ സോഷ്യലിസ്റ്റ് പാർട്ടിയും കിസാൻ മസ്‌ദൂർ പ്രജാപാർട്ടിയും ചേർന്ന് പ്രജാ സോഷ്യലിസ്റ്റ് പാർട്ടി (പി.എസ്.പി.) രൂപീകരിച്ചപ്പോൾ പുതിയ പാർട്ടിയുടെയും സംസ്ഥാന എക്സിക്യൂട്ടിവ് കമ്മറ്റിയിലും അംഗമായിരുന്നു. 1960 വരെ ആ സ്ഥാനത്ത് തുടർന്നു. 1960 മുതൽ 1962-ൽ വിമത പി.എസ്.പി വിഭാഗത്തിന്റെ ജനറൽ സെക്രട്ടറിയായിരുന്നു. 1962-ൽ ഈ വിഭാഗം ഇന്ത്യൻ നാഷണൽ കോൺഗ്രസിൽ ലയിച്ചു.
1962 മുതൽ കോൺഗ്രസിന്റെ ജില്ലാ എക്സിക്യൂട്ടിവ് കമ്മറ്റിയിൽ അംഗമായിരുന്നു. 1972 മുതൽ 1978 വരെ എറണാകുളം ജില്ലാ കമ്മറ്റിയുടെ വൈസ്-പ്രസിഡണ്ട് സ്ഥാനവും വഹിച്ചിരുന്നു. 1978-ൽ കോൺഗ്രസ് പാർട്ടിയിൽ ദേശീയ തലത്തിലുണ്ടായ പിളർപ്പിൽ ബ്രഹ്മാനന്ദ റെഡ്ഡി വിഭാഗത്തിൽ നിലയുറപ്പിച്ച പീതാംബരൻ മാസ്റ്റർ കോൺഗ്രസ്സ്-എസ്സിന്റെ ജില്ലാ പ്രസിഡണ്ട് സ്ഥാനത്തേക്കും തുടർന്ന് സംസ്ഥാന ജോയിന്റ് സെക്രട്ടറി(1989-1994), ജനറൽ സെക്രട്ടറി(1994-1999) സ്ഥാനങ്ങളിലേക്കും തെരഞ്ഞെടുക്കപ്പെട്ടു. 1999-ൽ കോൺഗ്രസ് (എസ്) എൻ.സി.പി-യിൽ ലയിച്ചതിനെ തുടർന്ന് എൻ.സി.പിയുടെ ജനറൽ സെക്രട്ടറി സ്ഥാനത്തെത്തി. 2012 ജൂണിൽ എറണാകുളത്ത് നടന്ന എൻ.സി.പി സംസ്ഥാന പ്രതിനിധികളുടെ യോഗം ഇദ്ദേഹത്തെ സംസ്ഥാന പ്രസിഡണ്ട് സ്ഥാനത്തേക്ക് തെരഞ്ഞെടുത്തു.
പള്ളുരുത്തി നിയോജക മണ്ഡലത്തിൽ നിന്ന് മൂന്നു പ്രാവശ്യം കേരള നിയമസഭയിലേക്ക് തെരഞ്ഞെടുക്കപ്പെട്ടിട്ടുണ്ട്.
അവലംബം
വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:കേരളത്തിലെ എൻ.സി.പി. പ്രവർത്തകർ
സി.ജെ. ഡെന്നിസ്
thumb|250px|C. J. Dennis, taken during the 1890s. ഓസ്ട്രേലിയൻ കവിയും പത്രപ്രവർത്തകനുമാണ് '''സി.ജെ. ഡെന്നിസ്'''. (പൂർണനാമം: ക്ലാരൻസ് മൈക്കേൽ ജയിംസ് ഡെന്നിസ് / 7 സെപ്റ്റംബർ 1876 - 22 ജൂൺ 1938).
ജീവിതരേഖ
1876-ൽ ദക്ഷിണ ഓസ്ട്രേലിയയിലെ ഓബേണിൽ ജനിച്ചു. കുറച്ചുകാലം ഒരു വക്കീൽ ഗുമസ്തനായി ജോലി ചെയ്തശേഷം ആഡലെയ്ഡിൽ നിന്നും പ്രസിദ്ധീകരിക്കുന്ന ക്രിട്ടിക് എന്ന വാരികയിൽ ചേർന്ന ഇദ്ദേഹം പില്ക്കാലത്ത് അതിന്റെ എഡിറ്ററായി. 1906-ൽ ഗാഡ് ഫ്ലൈ എന്ന ആനുകാലികം സ്വന്തമായി പ്രസിദ്ധീകരിക്കാൻ തുടങ്ങി. 1908-ൽ തടിവ്യാപാരകേന്ദ്രമായ ടൂലാംഗിയിലേക്കു പോയ ഡെന്നിസ് സാഹിത്യരചനയിൽ മുഴുകി.1913-ൽ ഡെന്നിസിന്റെ ആദ്യകവിതാസമാഹാരം പുറത്തുവന്നു- ബാക് ബ്ലോക് ബാലഡ്സ് ആൻഡ് അദർ വേഴ്സസ്. പ്രതീക്ഷയ്ക്കൊത്ത വിജയം കൈവരിക്കാനാകാതെ സിഡ്നിയിലെത്തിയ ഇദ്ദേഹം ലേബർ കാൾ എന്ന ആനുകാലികത്തിൽ കുറച്ചുകാലം ജോലിചെയ്തു.ബാക് ബ്ലോക് ബാലഡ്സിലെ 'ദ് സെന്റിമെന്റൽ ബ്ലോക്' എന്ന കവിതയുടെ കഥയെ വിപുലീകരിച്ച് ഒരു കവിതാപരമ്പര രചിക്കുക എന്ന ആശയം 1915-ൽ ഗ്രന്ഥരൂപം പ്രാപിച്ചതാണ് ദ് സോംഗ്സ് ഒഫ് എ സെന്റിമെന്റൽ ബ്ളോക്ക്. ബിൽ എന്ന യുവാവ് തന്റെ ഹൃദയം കവർന്ന ഡോറീനുമൊത്തു അനുരാഗസ്വർഗം പങ്കിടുന്ന കഥ വായനക്കാരെ ഹഠാദകർഷിക്കുകയും പ്രശസ്തിയും ഒപ്പം പണവും ഡെന്നിസിനെ തേടിയെത്തുകയും ചെയ്തു.
ബില്ലിന്റെ സുഹൃത്തായ ജിഞ്ചർ മിക്കിന്റെ സാഹസികകൃത്യങ്ങളെ വിഷയമാക്കി രചിച്ച ദ് മൂഡ്സ് ഒഫ് ജിഞ്ചർ മിക്ക് എന്ന കാവ്യം അടുത്ത വർഷം തന്നെ പ്രസിദ്ധീകരിക്കാൻ ഇതു പ്രചോദനം നൽകി. വിദേശരാജ്യങ്ങളിൽ സേവനമനുഷ്ഠിക്കുന്ന ഓസ്ട്രേലിയൻ സൈനികരുടെ ഹരമായിത്തീർന്നു ജിഞ്ചർ മിക്ക്; പ്രസ്തുത കാവ്യത്തിന്റെ 'പോക്കറ്റ് പതിപ്പ്' അതിവേഗം വിറ്റഴിഞ്ഞു. 1917-ൽ ഡെന്നിസ് ഒലിവ് ഹെറനെ വിവാഹം കഴിച്ചു; തികച്ചും വ്യത്യസ്തത പുലർത്തുന്ന ഒരു കൃതിയുടെ പ്രസിദ്ധീകരണത്തിനും ആ വർഷം സാക്ഷ്യം വഹിച്ചു-മേയർമാർ, കൗൺസിലർമാർ, സർക്കാർ ഉദ്യോഗസ്ഥർ തുടങ്ങിയവരെ പരിഹസിച്ചു കൊണ്ടുള്ള ദ് ഗ്ളഗ്സ് ഒഫ് ഗോഷ് എന്ന കൃതി. ബില്ലിന്റെയും ഡോറീന്റെയും കഥ ഡെന്നിസിനെ നിഴൽ പോലെ പിന്തുടർന്നു. ദ് സെന്റിമെന്റൽ ബ്ലോക്കിലെ കമിതാക്കളായ ബില്ലും ഡോറീനും ദാമ്പത്യത്തിലേക്കു കാലൂന്നുന്നതിനെ വിഷയമാക്കി രചിച്ച ഡോറീൻ എന്ന കാവ്യം 1917-ൽ പ്രകാശനം ചെയ്തു. ജിഞ്ചർ മിക്കിന്റെ സുഹൃത്തായ സ്മിത്തിന്റെ വീരസാഹസങ്ങളായിരുന്നു 1918-ലെ ഡിഗ്ഗർ സ്മിത്തിലെ പ്രതിപാദ്യം.ഓസ്ട്രേലിയയ്സ് (1908) എന്ന പ്രയാണഗീതം (marching song), ജിം ഒഫ് ദ് ഹിൽസ് (1919) എന്ന ആഖ്യാനകാവ്യം, കവിതകൾക്കു പുറമേ ചില ഗദ്യരചനകൾകൂടി ഉൾക്കൊള്ളുന്ന എ ബുക്ക് ഫോർ കിഡ്സ് (1921), ടൂലാംഗിയുടെ പ്രകൃതി സൗന്ദര്യം ആവാഹിക്കുന്ന ദ് സിംഗിംഗ് ഗാർഡൻ (1935) എന്നിവ ഡെന്നിസിന്റെ മറ്റു കൃതികളുടെ കൂട്ടത്തിൽ മികച്ചു നിൽക്കുന്നു.
1922 മുതൽ മരണം വരെ മെൽബണിൽ നിന്നും പ്രസിദ്ധീകരിക്കുന്ന ഹെറാൾഡിന്റെ 'സ്റ്റാഫ് കവി' ആയിരുന്നു ഡെന്നിസ്. 1938-ൽ 62-ആം വയസ്സിൽ ഇദ്ദേഹം അന്തരിച്ചു. മരണശേഷം ഓസ്ട്രേലിയയുടെ ദേശീയ കവിയായി ഡെന്നിസ് വാഴ്ത്തപ്പെട്ടു. 'ഓസ്ട്രേലിയയുടെ റോബി ബേൺസ്' എന്നാണ് പ്രധാനമന്ത്രിയായ ജോസഫ് ലിയോൺസ് ഇദ്ദേഹത്തെ വിശേഷിപ്പിച്ചത്.
പുറത്തേക്കുള്ള കണ്ണികൾ
വർഗ്ഗം:1876-ൽ ജനിച്ചവർ വർഗ്ഗം: 1938-ൽ മരിച്ചവർ വർഗ്ഗം:സെപ്റ്റംബർ 7-ന് ജനിച്ചവർ വർഗ്ഗം:ജൂൺ 22-ന് മരിച്ചവർ
വർഗ്ഗം:ഓസ്ട്രേലിയൻ കവികൾ
ക്രമയുക്തി ഡിജിറ്റൽ പരിപഥം
ഡിജിറ്റൽ സർക്യൂട്ടുകളെ അവയുടെ ധർമ്മത്തിന്റെ സ്വഭാവം അനുസരിച്ച് താരതമ്യേന ലഘുവായ  സാദ്ധ്യയുക്തി (Combinational logic) ഡിജിറ്റൽ സർക്യൂട്ടുകളും കൂടുതൽ സങ്കീർണ്ണമായ ക്രമയുക്തി(sequential logic) ഡിജിറ്റൽ സർക്യൂട്ടുകളും എന്നു പ്രധാനമായും രണ്ടായി തിരിക്കാം.
സാദ്ധ്യയുക്തി സർക്യൂട്ടുകൾ അവസ്ഥാരഹിതയന്ത്രങ്ങളാണു്. അതായത്, അവയ്ക്കു് ഏതെങ്കിലും സമയത്തെ പ്രവർത്തനം അതിനു മുമ്പുണ്ടായിരുന്ന സാഹചര്യങ്ങൾക്കനുസൃതമായി വ്യത്യാസപ്പെടുത്താൻ കഴിയുകയില്ല.അങ്ങനെ ചെയ്യണമെങ്കിൽ, അത്തരമൊരു സർക്യൂട്ടിൽ, മുമ്പു നിലനിന്നിരുന്ന അവസ്ഥ(previous state)യെക്കുറിച്ചുള്ള വിവരങ്ങൾ ഓർമ്മ വെയ്ക്കാൻ തക്ക എന്തെങ്കിലും ഉപാധികൾ ഉണ്ടായിരിക്കണം. ഇത്തരം ഉപാധികളെയാണു് ഇലക്ട്രോണിക്സിൽ മെമ്മറി എന്നു വിളിക്കുന്നതു്. അതിനു പുറമേ, ഇത്തരം മാറ്റങ്ങൾ സമയവുമായി ബന്ധപ്പെട്ടിരിക്കുന്നതിനാൽ, സമയം കണക്കാക്കുവാനും അതിനനുസരിച്ച് സ്വന്തം പ്രവർത്തനഗതി മാറ്റുവാനും ഈ സർക്യൂട്ടുകൾക്കു് കഴിയണം. അതും കൂടാതെ, പ്രവർത്തനഗതിയിൽ എന്തുതരം മാറ്റങ്ങളാണു വരുത്തേണ്ടതു് എന്നു് ഓർത്തുവെക്കാൻ ഇവയിൽ ഒരു ക്രമപരിപാടി (പ്രോഗ്രാം)(sequential program) കൂടി ഉണ്ടായിരിക്കണം.
ഇത്തരം അധികഘടകങ്ങൾ കൂടി ചേർത്ത് സാദ്ധ്യയുക്തി സർക്യൂട്ടുകളെ വികസിപ്പിച്ചെടുത്തവയാണു് ക്രമയുക്തി സർക്യൂട്ടുകൾ. ഒരു ക്രമയുക്തി സർക്യൂട്ട് അതിന്റെ ഇൻപുട്ടുകൾക്കു പുറമേ, തൊട്ടുമുമ്പുണ്ടായിരുന്ന അവസ്ഥകളെക്കൂടി പരിഗണിക്കുന്നു. മറ്റൊരു തരത്തിൽ വ്യാഖ്യാനിച്ചാൽ, ഔട്ട്പുട്ടിൽ നിന്നും ലഭ്യമാകുന്ന പ്രസക്തമായ ചില അവസ്ഥകളെങ്കിലും തിരിച്ചുചേർത്ത്(feed back) പുതിയ ഇൻപുട്ടുകളായി കണക്കാക്കുന്നു.
ക്രമയുക്തി സർക്യൂട്ടുകൾ സാദ്ധ്യമായതോടെയാണു് ഡിജിറ്റൽ ഇലക്സ്ട്രോണിക്സ് ലോകപുരോഗതിയിൽ വിപ്ലവകരമായ മാറ്റങ്ങൾ കൊണ്ടുവന്നതു്. സാധാരണ ഡിജിറ്റൽ വാച്ചും കാൽക്കുലേറ്ററും മുതൽ ഇന്നു കാണുന്ന ഏതാണ്ടെല്ലാ ഡിജിറ്റൽ ഇലക്ട്രോണിക് ഉപകരണങ്ങളും ക്രമയുക്തി സംവിധാനങ്ങളാണു്. അവയുടെ പാരമ്യശൃംഗങ്ങളായി ഇപ്പോൾ നാം ഉപയോഗിക്കുന്ന ഡിജിറ്റൽ കമ്പ്യൂട്ടറുകളേയും മൊബൈൽ ടെലഫോണുകളേയും ഡിജിറ്റൽ ക്യാമറകളെയും മറ്റും കണക്കാക്കാം. നിർണ്ണായകമായ വ്യവസായോൽ‌പ്പാദനരംഗത്തും ഊർജ്ജവിതരണം,സെക്യൂരിറ്റി,ഇന്റർനെറ്റ്‌വർക്കുകൾ, വാർത്താവിനിമയം, ആരോഗ്യപരിപാലനം തുടങ്ങിയ മറ്റു മേഖലകളിലും ക്രമയുക്തി സംവിധാങ്ങളില്ലാത്ത ഒരു അവസ്ഥ ഇപ്പോൾ ചിന്തിക്കാൻ പോലുമാവില്ല.
അവലംബം
വർഗ്ഗം:ഡിജിറ്റൽ സാങ്കേതികവിദ്യ
മലമഞ്ചാടി
30 മീറ്റർ വരെ ഉയരം വയ്ക്കുന്ന വന്മരമാണ് മലമഞ്ചാടി. പശ്ചിമഘട്ടത്തിലെ തദ്ദേശവൃക്ഷം. കേരളത്തിലെ മഴക്കാടുകളിലും നിത്യഹരിതവനങ്ങളിലും കണ്ടുവരുന്നു. തൊലിക്ക് മിനുസമുള്ള ഭസ്മനിറമാണ്. വനത്തിൽ പക്ഷികളാണ് വിത്തുവിതരണം നടത്തുന്നത്. തടിക്ക് ഈടും ഉറപ്പും കുറവാണ്. തെക്കൻ സഹ്യാദ്രിയിൽ ഏറെ സാധാരണവും മധ്യ സഹ്യാദ്രിയിലെ കൂർഗ് മേഖലയിൽ അപൂർവ്വവുമാണ്.
ജയാബെൻ ദേശായി
ബ്രിട്ടീഷ് തൊഴിലാളി നേതാവായ ഇന്ത്യൻ വംശജയാണ് ജയാ ബെൻ ദേശായി (2 ഏപ്രിൽ 1933–23 ഡിസംബർ 2010). സാരിക്കാരി നേതാവെന്ന് ബ്രിട്ടനിലും പിന്നീട് ലോകമെമ്പാടും ഇവർ അറിയപ്പെട്ടു. .
ജീവിത രേഖ
ഗുജറാത്തിൽ നിന്നു ടാൻസാനിയയിലേക്ക് കുടിയേറിയ ഒരു ഇന്ത്യൻ കുടുംബത്തിലെ അംഗമായിരുന്നു ജയാ ബെൻ ദേശായി. അവിടെനിന്നാണ് യുകെയിൽ എത്തിയത്. എഴുപതുകളിലാണ് ചരിത്ര പോരാട്ടത്തിലൂടെ ലണ്ടനിലെ ഗ്രുൺവിക് ഫിലിം പ്രോസസിങ് ലബോറട്ടറികളിൽ പണിയെടുക്കുന്ന കുടിയേറ്റക്കാരായ സ്ത്രീകളുടെ അവകാശങ്ങൾ ജനശ്രദ്ധയിൽ കൊണ്ടുവന്നത്. ചെറിയ പ്രതിഫലം മാത്രം നൽകി കഠിനമായി പണിയെടുപ്പിക്കുകയായിരുന്നു ഈ സ്ത്രീകളെ. ഇവരെക്കൊണ്ട് കഠിനമായി പണിയെടുപ്പിക്കാൻ ശ്രമിച്ച മാനേജരോടു കലഹിച്ച് 1976 ഓഗസ്റ്റ് 20നു ജയ ബെൻ, മകൻ സുനിലുമൊത്തു ഫാക്ടറി ബഹിഷ്‌കരിച്ചു. താൻ നടത്തുന്നത് ഫാക്ടറിയല്‌ള, കാഴ്ചബംഗ്‌ളാവാണ്. മൃഗശാലയിൽ പലതരം മൃഗങ്ങളുണ്ട്. ചിലതു കുരങ്ങന്മാരാണ്. അവർ തന്റെ താളത്തിനു തുള്ളിയെന്നിരിക്കും. എന്നാൽ, മറ്റു ചിലതു സിംഹങ്ങളാണ്. അവർ വന്നു തന്റെ തല കടിച്ചെടുക്കും. ആ സിംഹങ്ങളാണു ഞങ്ങൾ. മനസ്‌സിലായോ മിസ്റ്റർ മാനേജർ? എന്നു പറഞ്ഞുകൊണ്ടാണ് ജയ ഇറങ്ങിപ്പോന്നത്.പിന്നീട്, മറ്റു തൊഴിലാളികളുമായി ചേർന്ന് അവർ ട്രേഡ് യൂണിയനു രൂപംകൊടുത്തു. യൂണിയൻ ഫാക്ടറി പിക്കറ്റ് ചെയ്തു. പ്രാദേശിക യൂണിയനുകളും കറുത്ത വർഗക്കാരുടെ രാഷ്ട്രീയ പാർട്ടികളും അവർക്കു പിന്തുണയുമായി രംഗത്തുവന്നു. അങ്ങനെ സമരം മാദ്ധ്യമശ്രദ്ധ നേടി. മൊത്തം 137 തൊഴിലാളികൾ സമരരംഗത്തെത്തി. കൂടുതലും സാരി ധരിച്ച സ്ത്രീകളായിരുന്നു. സാരി ധരിച്ച സമരക്കാർ എന്നു പത്രങ്ങൾ അവരെ വിശേഷിപ്പിച്ചത് അങ്ങനെയാണ്. ഗ്രുൺവിക് ലബോറട്ടറിയിലെ സമരം വിജയിച്ചില്ല. എന്നാൽ, ബ്രിട്ടനിലെ സ്ത്രീ തൊഴിലാളികളുടെ പ്രശ്‌നങ്ങൾ അധികാരികളുടെ ശ്രദ്ധയിൽ കൊണ്ടുവരുന്നതിൽ സമരം വിജയിച്ചു. അതിനു മുൻകൈയെടുത്ത വനിതാ നേതാവ് എന്ന നിലയിൽ ജയാ ബെൻ ചരിത്രത്തിൽ സ്ഥാനം നേടുകയും ചെയ്തു.
പുറം കണ്ണികൾ
വർഗ്ഗം:1933-ൽ ജനിച്ചവർ വർഗ്ഗം: 2010-ൽ മരിച്ചവർ വർഗ്ഗം:ഏപ്രിൽ 2-ന് ജനിച്ചവർ വർഗ്ഗം:ഡിസംബർ 23-ന് മരിച്ചവർ
കെ.കെ. രാമചന്ദ്രൻ നായർ
കേരളത്തിലെ കമ്യൂണിസ്റ്റ് നേതാവും ചെങ്ങന്നൂർ നിയമസംഭാംഗവും ആയിരുന്നു '''കെ.കെ. രാമചന്ദ്രൻ നായർ''' (1952 ഡിസംബർ 1- 2018 ജനുവരി 14).
ജീവിതരേഖ
1952 ഡിസംബർ ഒന്നിന് ചെങ്ങന്നൂർ ആല ഭാസ്കരവിലാസത്തിൽ കരുണാകരൻ നായരുടേയും ഭാരതിയമ്മയുടേയും മകനായി ജനിച്ചു. കരൾ രോഗത്തെ തുടർന്ന് 2018 ജനുവരി 14-ന് ചെന്നൈയിലെ അപ്പോളോ ആശുപത്രിയിൽ വച്ച് അന്തരിച്ചു. പന്തളം എൻ.എസ്.എസ്. കോളേജിലും തിരുവനന്തപുരം ലൊ കോളേജിലുമായി ഉപരിപഠനം.
എസ്.എഫ്.ഐ.യിലൂടെ രാഷ്ട്രീയരംഗത്ത് എത്തിചേർന്ന രാമചന്ദ്രൻ നായർ കലാസാംസ്കാരിക രംഗത്തും പ്രവർത്തിച്ചിരുന്നു. ശാസ്ത്രീയ സംഗീതത്തിൽ പാണ്ഡിത്യം ഉണ്ടായിരുന്ന രാമചന്ദ്രൻ നായർ സർഗ്ഗവേദിയുടെ പ്രസിഡന്റായി പ്രവർത്തിച്ചിട്ടുണ്ട്. ചെങ്ങന്നൂരിൽ അഭിഭാഷകനായി പ്രവർത്തിച്ചിട്ടുണ്ട്. അടിയന്തരാവസ്ഥ കാലത്ത് ജയിൽ ജീവിതം അനുഭവിച്ചിട്ടുണ്ട്. 2016-ൽ ചെങ്ങന്നൂർ നിയമസഭാമണ്ഡലത്തിൽ നിന്ന് തിരഞ്ഞെടുക്കപ്പെട്ട രാമചന്ദ്രൻ നായർ നാശോന്മുഖമായിക്കിടന്ന വരട്ടാർ എന്ന ചെറുനദിക്ക് പുനർജന്മം നൽകി ശ്രദ്ധേയനായിരുന്നു.
കുടുംബം
ഭാര്യ - പൊന്നുമണി
അവലംബം
വർഗ്ഗം:1953-ൽ ജനിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:2018-ൽ മരിച്ചവർ വർഗ്ഗം:ജനുവരി 14-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:നിയമസഭാംഗമായിരിക്കെ മരണപ്പെട്ടവർ വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
പൊന്തച്ചുറ്റൻ
വായുവിൽ ഒഴുകിനടക്കുന്ന സ്വഭാവമുള്ള ചിത്രശലഭമാണ് പൊന്തച്ചുറ്റൻ (Neptis hylas). പൊന്തക്കാടുകൾക്കിടയിലും ചെറുവൃക്ഷങ്ങൾക്കിടയിലും ഇവ സാവധാനം നീങ്ങുന്നത് കാണാം. ചിറകിൽ വെളുത്ത മൂന്ന് വരകൾ പട്ടാളക്കാരുടെ കുപ്പായത്തോട് സാദൃശ്യം കാട്ടുന്നതിനാൽ ആംഗലഭാഷയിൽ കോമൺസെയിലർ എന്നു വിളിക്കുന്നു. ചിറകുകൾ പൂട്ടിയിരിക്കുമ്പോൾ സ്വർണനിറത്തിലുള്ള പ്രതലത്തിൽ വെളുത്തവരകൾ കാണാം. ഇരൂൾ, ഇലവ്, നായ്ക്കുരണ, ഇടംപിരി വലംപിരി എന്നീ സസ്യങ്ങളിൽ പൊന്തചുറ്റന്റെ ലാർവകളെ കാണാം. ഇരുവരയൻ പൊന്തച്ചുറ്റൻ, ചോലപൊന്തച്ചുറ്റൻ എന്നിവ പൊന്തച്ചുറ്റനോട് സാമ്യമുള്ളതും ഒരേ ജനുസിൽ പെട്ടതുമായ ചിത്രശലഭങ്ങളാണ്.
പുറം കണ്ണികൾ
വർഗ്ഗം:ഇന്ത്യയിലെ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
ബൃഹദ്രഥൻ
ഇന്ത്യയിലെ മൗര്യ സാമ്രാജ്യത്തിലെ അവസാനത്തെ രാജാവായിരുന്നു ബൃഹദ്രഥൻ. ക്രി.മു. 197 മുതൽ ക്രി.മു. 185 വരെ ബൃഹദ്രഥൻ രാജ്യം ഭരിച്ചു. പാടലീപുത്രം തലസ്ഥാനമായ മൗര്യ സാമ്രാജ്യത്തിന്റെ പ്രദേശങ്ങൾ അശോകന്റെ കാലത്തുനിന്നും ബൃഹദ്രഥൻ അധികാരമേറ്റപ്പൊഴേയ്ക്കും ഗണ്യമായി ചുരുങ്ങിയിരുന്നു.
ബൃഹദ്രഥന്റെ സേനാനായകനായ പുഷ്യമിത്ര ശുംഗൻ ക്രി.മു. 185-ൽ ബൃഹദ്രഥനെ കൊന്ന് കിരീടധാരിയായി. പുഷ്യമിത്ര ശുംഗൻ ശുംഗ സാമ്രാജ്യം സ്ഥാപിച്ചു. ക്രി.മു. 180-ൽ ഗ്രീക്കോ-ബാക്ട്രിയൻ രാജാവായ ദിമിത്രിയസ് വടക്കുപടിഞ്ഞാറേ ഇന്ത്യ (ഇന്നത്തെ അഫ്ഗാനിസ്ഥാന്റെയും പാകിസ്താന്റെയും ഭാഗങ്ങൾ) ആക്രമിച്ചു. കാബൂൾ താഴ്വരയിലും ഇന്നത്തെ പാകിസ്താനിലെ പഞ്ജാബിലും ദിമിത്രിയസ് ഭരണം സ്ഥാപിച്ചു. ദിമിത്രിയസിന്റെ പിൻ‌ഗാമികൾ ശുംഗ രാജാക്കന്മാരുമായി അനേകം യുദ്ധങ്ങൾ ചെയ്തു.
അവലംബം
വർഗ്ഗം:കൊല്ലപ്പെട്ട രാജാക്കന്മാർ വർഗ്ഗം:മൗര്യസാമ്രാജ്യത്തിലെ ചക്രവർത്തിമാർ
പല്ലാങ്കുഴി
മുഖ്യമായും കേരളം, തമിഴ്നാടു്, ആന്ധ്രാപ്രദേശ് എന്നീ ദക്ഷിണേന്ത്യൻ സംസ്ഥാനങ്ങളിൽ പ്രചാരത്തിലുണ്ടായിരുന്ന ഒരു നാടൻവിനോദമാണ് പല്ലാങ്കുഴിക്കളി. പ്രത്യേകം തയ്യാറാക്കിയ പല്ലാങ്കുഴി പലകയും മഞ്ചാടിക്കുരുവും ഉപയോഗിച്ചാണ് ഈ കളി കളിക്കുന്നത്. പല്ലാങ്കുഴി പലക പല വലിപ്പത്തിലും ആകൃതിയിലും ഉണ്ട്. ചതുരാകൃതിയിലും വൃത്തത്തിലും മീൻ ആകൃതിയിലും പല്ലാങ്കുഴി പലകകളുണ്ട്. ആകൃതി വ്യത്യസ്തമാണെങ്കിലും സാധാരണ പതിനാലു കുഴികൾ ആണു് ഇത്തരം പലകകളിൽ ഉണ്ടാവുക. പതിനാലു കുഴി അഥവാ പതിനാലാംകുഴി എന്ന വാക്കു ലോപിച്ചിട്ടാണു് ‘പല്ലാങ്കുഴി’ ആയിത്തീർന്നതു്.
വർഗ്ഗം:കേരളത്തിലെ നാടൻകളികൾ വർഗ്ഗം:അവലംബം ഇല്ലാത്ത താളുകൾ
എന്തിരൻ
എന്തിരൻ  (எந்திரன்,Robot) 2010-ൽ പുറത്തിറങ്ങിയ തമിഴ് ശാസ്ത്രകഥാ ചലച്ചിത്രമാണ്. ശിവാജിക്ക് ശേഷം രജനി-ഷങ്കർ ടീം വീണ്ടും ഒന്നിക്കുന്ന ചിത്രത്തിൽ രജനികാന്തിന്റെ നായിക ഐശ്വര്യ റായ് ആണ്. ഇന്ത്യൻ സിനിമയിൽ അക്കാലത്തെ ഏറ്റവും ചെലവേറിയ ചിത്രമെന്ന ഖ്യാതിയുമായി ഇറങ്ങിയ ചിത്രത്തിന് ഇന്ത്യൻ സിനിമയിലെ പ്രമുഖരും ഹോളിവുഡിൽ നിന്നുള്ള സാങ്കേതിക വിദഗ്‌ധരുമാണ് ഒന്നിയ്‌ക്കുന്നത്‌. ചിത്രം നിർമ്മിച്ചത് സൺ പിക്ചേഴ്സ് കലാനിധിമാരൻ. 2010 സെപ്റ്റംബർ 30 ന് ദുബായിൽ എന്തിരന്റെ ആദ്യപ്രദർശനം നടന്നു. എന്തിരൻ ചലച്ചിത്ര പരമ്പരയിലെ ആദ്യത്തെ ചലച്ചിത്രമാണിത്. ഡാനി ഡെൻസോങ്പ, സന്താനം, കരുണാസ് എന്നിവരാണ് ചിത്രത്തിലെ മറ്റ് പ്രധാനപ്പെട്ട കഥാപാത്രങ്ങളെ അവതരിപ്പിച്ചിരിക്കുന്നത്.
രജനികാന്ത് ഇരട്ട വേഷത്തിൽ അഭിനയിക്കുന്നു എന്നതാണ് ചിത്രത്തിൻറെ മറ്റൊരു വലിയ സവിശേഷത. ശാസ്ത്രജ്ഞനായും അയാൾ സൃഷ്ടിക്കുന്ന റോബോട്ടായുമാണ് രജനികാന്ത് അഭിനയിക്കുന്നത്. ശാസ്ത്രത്തിൻറെ വളർച്ചമൂലം സമൂഹത്തിലുണ്ടാവുന്ന തിൻമകളാണ് ചിത്രത്തിൻറെ പ്രമേയം. ഓസ്കാർ അവാർഡ് ജേതാവ് എ.ആർ. റഹ്‌മാൻ ആണ് ഇതിൻറെ സംഗീതം നിർവഹിച്ചത്.
അന്തരിച്ച സുപ്രസിദ്ധ തമിഴ് സാഹിത്യകാരൻ സുജാതയുടെ എൻ ഈനിയ ഇയന്തിര, മീണ്ടും ജീനോ എന്നീ നോവലുകളിൽ നിന്നും പ്രചോദനം ഉൾക്കൊണ്ടാണ് ഷങ്കർ എന്തിരൻ ഒരുക്കുന്നത്. തുടക്കത്തിൽ ചിത്രത്തിൻറെ പേര് റോബോട്ട് എന്നായിരുന്നു. തമിഴ് പേരിടുന്ന ചിത്രങ്ങൾക്ക് തമിഴ് നാട് സർക്കാരിൻറെ നികുതി ഇളവ് ലഭിക്കുമെന്നതിനാൽ ചിത്രത്തിൻറെ പേര് എന്തിരൻ - ദ റോബോട്ട് എന്ന് പുന:നാമകരണം ചെയ്യുകയായിരുന്നു.
സ്വത്വരാഷ്ട്രീയം
ജാതി, മതം, വംശം, ലിംഗം, ഗോത്രം എന്നിവയെ അടിസ്ഥാനപ്പെടുത്തി ജനങ്ങൾ രാഷ്ട്രീയമായി അണിചേരുകയും പ്രവർത്തിക്കുകയും ചെയ്യന്നതിനെയാണ് സ്വത്വരാഷ്ട്രീയം എന്ന് പറയുന്നത്. ഓരോ വിഭാഗവും സ്വന്തം ഉയർച്ചയ്‌ക്കു സ്വയം സംഘടിക്കണം എന്നാണ്‌ സ്വത്വരാഷ്ട്രീയം പറയുന്നത്. ഇത് മാർസ്കിസം വിഭാവനം ചെയ്യുന്ന വർഗ്ഗരാഷ്ട്രീയ സിദ്ധാന്തത്തിന് കടകവിരുദ്ധമാണ്.
എന്തിരൻ
പുറത്തിറങ്ങിയതിനുശേഷം പൊതുവെ അനുകൂലമായ അഭിപ്രായങ്ങളാണ് എന്തിരന് ലഭിച്ചത്. രജനികാന്തിന്റെ അഭിനയം, രത്നവേലുവിന്റെ ഛായാഗ്രഹണം, സാബു സിറിളിന്റെ കലാസംവിധാനം, വി. ശ്രീനിവാസ് മോഹന്റെ വിഷ്വൽ ഇഫക്ട്സ് എന്നിവയെ ഭൂരിഭാഗം വിമർശകരും അഭിനന്ദിക്കുകയുണ്ടായി. 2010 - ൽ ഏറ്റവും കൂടുതൽ കളക്ഷൻ നേടിയ ഇന്ത്യൻ ചലച്ചിത്രമായിരുന്നു എന്തിരൻ. രണ്ട് ദേശീയ ചലച്ചിത്ര പുരസ്കാരങ്ങളും, മൂന്ന് ഫിലിംഫെയർ പുരസ്കാരങ്ങളും, ഏഴ് വിജയ് പുരസ്കാരങ്ങളും രണ്ട് സ്ക്രീൻ അവാർഡുകളും ഈ ചലച്ചിത്രത്തിന് ലഭിച്ചു. എന്തിരനു ശേഷം 2018 - ൽ രണ്ടാംഭാഗമായ 2.0 എന്ന ചലച്ചിത്രം പുറത്തിറങ്ങുകയുണ്ടായി.
കഥ
ഏകദേശം ഒരു ദശാബ്ദം നീണ്ട ഗവേഷണങ്ങൾക്കു ശേഷം, തന്റെ സഹായികളായ ശിവ, രവി എന്നിവരുടെ സഹായത്തോടെ ഇന്ത്യൻ കരസേനയിലേക്ക് കമ്മീഷൻ ചെയ്യുന്നതിനു വേണ്ടി ലൗകികജ്ഞാനമുള്ള ഒരു ആൻഡ്രോയ്ഡ് റോബോട്ടിനെ ഡോ. വസിഗരൻ സൃഷ്ടിക്കുന്നു. തുടർന്ന് ചെന്നൈയിൽ വച്ചു നടക്കുന്ന ഒരു റോബോട്ടിക് കോൺഫറൻസിൽ വച്ച് വസിഗരൻ, ചിട്ടി എന്ന് പേരിട്ട ഈ റോബോട്ടിനെ പരിചയപ്പെടുത്തുന്നു. ശേഷം വസിഗരന്റെ കാമുകിയും മെഡിക്കൽ വിദ്യാർത്ഥിനിയുമായ സനയെ ചിട്ടി, പരീക്ഷയിൽ കോപ്പിയടിച്ച് എഴുതുന്നതിന് സഹായിക്കുകയും ഒരു കൂട്ടം സാമൂഹ്യവിരുദ്ധരിൽനിന്നും രക്ഷിക്കുകയും ചെയ്യുന്നു. ഇതേ സമയം, വസിഗരന്റെ ഗുരുവായ പ്രൊഫസർ ബോറ, തീവ്രവാദ സംഘടനയ്ക്കു വേണ്ടി ചിട്ടിയ്ക്ക് സമാനമായ ഒരു ആൻഡ്രോയ്ഡ് റോബോട്ടിനെ നിർമ്മിക്കാൻ ശ്രമിക്കുന്നുവെങ്കിലും പരാജയപ്പെട്ടുകൊണ്ടിരുന്നു.
ബോറ നേതൃത്വം നൽകുന്ന ആർട്ടിഫിഷ്യൽ ഇന്റലിജൻസ് റിസർച്ച് ആന്റ് ഡെവലപ്മെന്റ് ഇൻസ്റ്റിറ്റ്യൂട്ടിന്റെ ഒരു പരിശോധനയ്ക്ക് ചിട്ടിയെ വസിഗരൻ തയ്യാറാക്കുന്നു. ഈ പരിശോധനയ്ക്കിടെ ബോറ പറയുന്നതെല്ലാം അനുസരിക്കാൻ ചിട്ടിയ്ക്ക് നിർദ്ദേശം നൽകിയതോടെ ബോറയുടെ ഉത്തരവു പ്രകാരം ചിട്ടി വസിഗരനെ കത്തിയെടുത്ത് കുത്താൻ ശ്രമിക്കുന്നു. ഇതോടെ പരിശോധനാ കമ്മിറ്റി, ഈ റോബോട്ടിനെ സൈനിക ആവശ്യങ്ങൾക്ക് ഉപയോഗിക്കാൻ സാധിക്കില്ലെന്നും ഒരുപക്ഷേ സ്വന്തം സേനയിലെ സൈനികരെ തന്നെ വധിച്ചേക്കാമെന്നും അതുകൊണ്ട് റോബോട്ടിനെ സേനയിലേക്ക് ശുപാർശ ചെയ്യേണ്ടതില്ലെന്ന് തീരുമാനിക്കുകയും ചെയ്യുന്നു. ഇതിനു പിന്നാലെ ബോറയ്ക്കു മുന്നിൽ ചിട്ടിയുടെ കഴിവുകൾ തെളിയിക്കാൻ വസിഗരൻ ശ്രമിക്കുന്നുണ്ടെങ്കിലും തീപ്പിടിച്ച ഒരു കെട്ടിടത്തിൽനിന്നും ചിട്ടി ആൾക്കാരെ രക്ഷിക്കുന്നതിനിടെ ആ ശ്രമവും പരാജയപ്പെടുന്നു. ചിട്ടി കെട്ടിടത്തിലകപ്പെട്ട ഭൂരിഭാഗം പേരെയും രക്ഷിക്കുന്നു. എന്നാൽ കുളിമുറിയിൽ കുളിച്ചുകൊണ്ടിരുന്ന സെൽവി എന്ന പെൺകുട്ടിയെയും ഇക്കൂട്ടത്തിൽ ചിട്ടി രക്ഷിക്കുന്നു. രക്ഷപ്പെടുന്നുവെങ്കിലും താഴെ ക്യാമറകൾക്കു മുന്നിൽ നഗ്നയായി നിൽക്കേണ്ടി വന്നതോടെ സെൽവി റോഡിലേക്ക് ഓടിപ്പോവുകയും ഒരു ലോറി ഇടിച്ച് ഉടൻതന്നെ മരിക്കുകയും ചെയ്യുന്നു. ഇതിനു ശേഷം ചിട്ടിയുടെ ന്യൂറൽ സ്കീം പരിഷ്കരിക്കുന്നതിനു വേണ്ടി ബോറയോട് ഒരു മാസത്തെ സമയം വേണമെന്ന് അപേക്ഷിക്കുകയും ബോറ സമ്മതിക്കുകയും ചെയ്യുന്നു. എന്നാൽ ഒരു മാസം പൂർത്തിയാകുന്നതിനു ദിവസങ്ങൾക്കു മുൻപ് ചിട്ടി വസിഗരനോട് ദേഷ്യപ്പെടുകയും അതിലൂടെ ചിട്ടിയ്ക്ക് വികാരങ്ങൾ ഉണ്ടാകുന്നുവെന്ന് വസിഗരൻ തിരിച്ചറിയുകയും ചെയ്യുന്നു.
സനയുടെ പരീക്ഷാക്കാലത്ത് ആരോഗ്യസംബന്ധിയായ പാഠപുസ്തകങ്ങളെല്ലാം പഠിച്ചിട്ടുള്ള ചിട്ടി, സനയുടെ സഹോദരിയായ ലതയുടെ പ്രസവം സുഗമമായി നടത്താൻ സഹായിക്കുന്നു. ഇതിനെത്തുടർന്ന് ബോറ, വസിഗരനെ അഭിനന്ദിക്കുകയും എ.ഐ.ആർ.ഡി പരിശോധനയിൽ വിജയിക്കാൻ ചിട്ടിയെ അനുവദിക്കുകയും ചെയ്യുന്നു. പക്ഷേ ഇതേ സമയത്ത് ചിട്ടി സനയുമായി പ്രണയത്തിലാകാൻ തുടങ്ങുന്നു. ഇക്കാര്യം വസിഗരനും സനയും തിരിച്ചറിഞ്ഞതോടെ ചിട്ടി തന്റെ വെറുമൊരു സുഹൃത്താണെന്ന് ചിട്ടിയോട് സന പറയുന്നു. സനയുടെ വിയോജിപ്പിൽ നിരാശനായ ചിട്ടി, തുടർന്ന് ഇന്ത്യൻ സേന നടത്തിയ പരിശോധനയിൽ പരാജയപ്പെട്ടു. ഇതിൽ കുപിതനായ വസിഗരൻ, ചിട്ടി ഭാഗങ്ങളായി മുറിച്ചിടുകയും ചപ്പുചവറുകളുടെ കൂട്ടത്തിലേക്ക് ചിട്ടിയുടെ ഭാഗങ്ങൾ ഉപേക്ഷിക്കുകയും ചെയ്യുന്നു.
ഈ വിവരമറിഞ്ഞ ബോറ മാലിന്യ നിക്ഷേപ കേന്ദ്രത്തിലെത്തി ചിട്ടിയെ തിരയുന്നുവെങ്കിലും കണ്ടെത്താൻ കഴിയുന്നില്ല. പക്ഷേ സ്വയം ശരീരഭാഗങ്ങൾ ചേ‍ർത്തുവച്ച ചിട്ടി, ബോറയുടെ കാറിൽ കയറിക്കൊണ്ട് സഹായിക്കണമെന്ന് ആവശ്യപ്പെടുന്നു. തുടർന്ന് ചിട്ടിയെ തന്റെ ലാബിലേക്ക് കൊണ്ടുപോകുന്ന ബോറ, ചിട്ടിയെ വീണ്ടും രൂപകല്പന ചെയ്യുന്നതിനോടൊപ്പം ഒരു റെഡ് ചിപ്പ് കൂടി അധികമായി ചേർത്തുകൊണ്ട് ചിട്ടിയുടെ 2.0 എന്ന മാരകമായ ആപത്തുകൾ ഉണ്ടാക്കാൻ കെൽപ്പുള്ള പുതിയ പതിപ്പിനെ ഉണ്ടാക്കുന്നു. ഉടൻതന്നെ ചിട്ടി, സനയുടെയും വസിഗരന്റെയും വിവാഹം നടക്കുന്നയിടത്തെത്തി സനയെ തട്ടിക്കൊണ്ടുപോവുകയും തന്റേതുമായി രൂപസാദൃശ്യമുള്ള നൂറുകണക്കിന് റോബോട്ടുകളെ സൃഷ്ടിക്കുകയും ഒടുവിൽ ബോറയെ കൊല്ലുകയും ചെയ്യുന്നു. തന്റെ റോബോട്ട് സേനയെ ഉപയോഗപ്പെടുത്തിക്കൊണ്ട് ചിട്ടി, എ.ഐ.ആർ.ഡി.യുടെ കേന്ദ്രം കൈക്കലാക്കുകയും നഗരമാകെ പരിഭ്രാന്തി പരത്തുകയും ചെയ്യുന്നു. ഈ സമയം, ഒരു മെഷീനിനും മനുഷ്യനും ചേർന്ന് മുൻകൂട്ടി പ്രോഗ്രാം ചെയ്തുകൊണ്ട് കുഞ്ഞിന് ജന്മം നൽകാൻ സാധിക്കുമെന്നും അതുകൊണ്ടു തന്നെ തങ്ങൾക്ക് വിവാഹം ചെയ്യാമെന്നും ചിട്ടി സനയോട് പറയുന്നു. പക്ഷേ, സന ഇതിനെ എതിർക്കുന്നു. ഇതിനെത്തുടർന്ന്, എ.ഐ.ആർ.ഡിയിലേക്ക് ചിട്ടിയെ തടയുന്നതിനു വേണ്ടി റോബോട്ടിന്റെ വേഷത്തിൽ വസിഗരൻ എത്തുന്നു. എന്നാൽ റോബോട്ട് സേനയ്ക്കിടയിൽ ആശയക്കുഴപ്പം ഉണ്ടായതോടെ വസിഗരൻ അവിടെയുണ്ടെന്ന് ചിട്ടി തിരിച്ചറഞ്ഞുകൊണ്ട് വസിഗരനെ കൊല്ലാൻ ശ്രമിക്കുന്നു. എന്നാൽ ഉടൻതന്നെ പോലീസ് എത്തിയതോടെ ചിട്ടിയ്ക്കും റോബോട്ട് സേനയ്ക്കും പോലീസുമായി സംഘട്ടനം നടത്തേണ്ടി വരികയും ഈ അവസരത്തിൽ വസിഗരനും സനയും ചിട്ടിയുടെ പക്കൽ നിന്നും രക്ഷപ്പെടുകയും ചെയ്യുന്നു. ചിട്ടിയുടെ റോബോട്ട് സേനയും പോലീസും തമ്മിൽ നടക്കുന്ന ഈ സംഘട്ടനത്തിനിടെ ഒട്ടേറെ പൊതുമുതലുകൾക്ക് നാശനഷ്ടം സംഭവിക്കുന്നു. ഇതേ സമയം, ഒരു കാന്തിക മതിൽ ഉപയോഗപ്പെടുത്തിക്കൊണ്ട് വസിഗരൻ ചിട്ടിയെ കൈക്കലാക്കുകയും അതുവഴി ആന്തരിക നിയന്ത്രണ പാനലിൽ കയറിക്കൊണ്ട് മറ്റെല്ലാ റോബോട്ടുകളെയും സ്വയം നശിക്കാൻ ആജ്ഞാപിക്കുന്നു. തുടർന്ന് ബോറ ഘടിപ്പിച്ച റെഡ് ചിപ്പ് വസിഗരൻ ചിട്ടിയിൽ നിന്നും പുറത്തെടുക്കുന്നു.
കോടതിയിലെ വിചാരണയ്ക്കു ശേഷം, റോബോട്ട് സേന നാട്ടിലെ പൊതുമുതലുകൾക്ക് വളരെ വലിയ നാശനഷ്ടം ഉണ്ടാക്കിയതിനാൽ കോടതി, ഡോ. വസിഗരനെ വധശിക്ഷയ്ക്ക് വിധിക്കുന്നു. എന്നാൽ, ബോറയാണ് ഈ പ്രശ്നങ്ങളുടെയെല്ലാം കാരണമെന്ന് ചിട്ടി പറയുകയും ബോറ ചിട്ടിയിലേക്ക് റെഡ് ചിപ്പ് ഘടിപ്പിക്കുന്ന വീഡിയോ ദൃശ്യങ്ങൾ കോടതി മുമ്പാകെ സമർപ്പിക്കുകയും ചെയ്യുന്നു. തുടർന്ന് കോടതി വസിഗരനെ വിട്ടയക്കുകയും ചിട്ടിയെ പൂർണമായി നശിപ്പിക്കാൻ ഉത്തരവിടുകയും ചെയ്യുന്നു. മറ്റു വഴികളില്ലാതെ, വസിഗരൻ, ചിട്ടിയോട് സ്വയം ഭാഗങ്ങൾ വേർപെടുത്താൻ ആവശ്യപ്പെടുന്നു. എല്ലാവരും യാത്ര പറയുന്നതിനിടെ, വസിഗരനോടും സനയോടും മാപ്പപേക്ഷിച്ചുകൊണ്ട് ചിട്ടി സ്വയം തന്റെ ഭാഗങ്ങൾ വേർപെടുത്തി വയ്ക്കുന്നു.
വർഷങ്ങൾക്കു ശേഷം 2030 - ൽ, ചിട്ടി ഒരു നിർമിത ബുദ്ധി മ്യൂസിയത്തിൽ പ്രദർശിപ്പിക്കപ്പെട്ടിരിക്കുന്നു. ചിട്ടിയെ കണ്ട് ആകാംക്ഷാഭരിതയായ ഒരു സ്കൂൾ കുട്ടി എന്തിനാണ് ചിട്ടിയെ വിഘടിപ്പിച്ചത് എന്ന് ചോദിക്കുന്നു. ചോദ്യത്തിന് മറുപടിയായി "നാൻ സിന്തിക്ക ആരംഭിച്ചേൻ" ("ഞാൻ ചിന്തിക്കാൻ ആരംഭിച്ചു.") എന്ന് ചിട്ടി പറയുന്നു.
നിർമ്മാതാക്കളുടെ പിൻമാറ്റം
ചിത്രത്തിൻറെ ഷൂട്ടിംഗ് ലോകാത്ഭുതങ്ങളില് ഒന്നായ മാച്ചു പിച്ചുവിൽ ഒരു ഗാന ചിത്രീകരണത്തോടെയാണ് ആരംഭിച്ചത്. 20% ചിത്രീകരിച്ചപോഴേക്കും 35 കോടി രൂപ ചെലവ് വന്നു. അയ്യങ്കാർ ഇൻറെർനാഷണൽ, ഇറോസ് ലാബ്സ് എന്നിവർ സംയുക്തമായാണ് നിർമ്മാണ ചുമതല വഹിച്ചിരുന്നത്. 120 കോടി ബജറ്റിൽ തീർക്കാൻ ലക്ഷ്യമിട്ട്‌ തുടങ്ങിയ യന്തിരൻറെ നിർമ്മാണം ആ തുകയ്‌ക്ക്‌ ഒതുങ്ങില്ലെന്ന ഷങ്കറിൻറെ പറച്ചിലോടെയാണ്‌ ഷങ്കറും നിർമാതാക്കളും തമ്മിലുള്ള ബന്ധം വഷളായത്‌. തൻറെ സിനിമകളുടെ പൂർണതയ്‌ക്ക്‌ വേണ്ടി പണം വാരിയെറിയുന്ന ഷങ്കറിൻറെ രീതികളെ അയ്യങ്കാർ ഇൻറെർനാഷണൽ ആർഭാടമെന്നായിരുന്നു വിശേഷിപ്പിച്ചത്‌.
എങ്ങനെയാണെങ്കിലും ഡിസംബർ 2008ന് സാമ്പത്തിക പ്രതിസന്ധിയെ തുടർന്ന് നിർമ്മാണ ചമുതലയിൽ നിന്നും രണ്ടു കമ്പനികളും പിൻമാറി. തുടർന്ന് നിർമ്മാണ അവകാശം കേന്ദ്രമന്ത്രി ദയാനിധിമാരൻറെ സഹോദരൻ കലാനിധിമാരൻറെ ഉടമസ്ഥതയിലുള്ള സൺ പിക്ചേഴ്സ് ഏറ്റെടുത്തു. സാമ്പത്തിക സ്ഥിതി മോശമായിരിക്കുന്ന കാലഘട്ടത്തില് കോടികള് മുടക്കി ചിത്രമെടുത്താല് അത് വാങ്ങാനാളുണ്ടാവുമോയെന്ന പേടിയാണ് ചിത്രത്തിൻറെ നിർമ്മാണ ചമുതലയിൽ നിന്നും രണ്ടു കമ്പനികളും പിൻമാറാനുള്ള കാരണം
അവലംബം
വർഗ്ഗം:2010-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:ഇന്ത്യയിലെ ശാസ്ത്രകഥാ ചലച്ചിത്രങ്ങൾ വർഗ്ഗം:രജനീകാന്ത് അഭിനയിച്ച ചലച്ചിത്രങ്ങൾ വർഗ്ഗം:എസ്. ഷങ്കർ സംവിധാനം ചെയ്ത ചലച്ചിത്രങ്ങൾ വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
മഗ്ഗ്
ചൂടുള്ള പാനീയങ്ങൾ കുടിക്കുവാനായി പ്രത്യേകം നിർമ്മിച്ചിട്ടുള്ള കുഴിഞ്ഞ പാത്രമാണ് മഗ്ഗ്. ചായ, കാപ്പി, ചൂടുവെള്ളം മുതലായവ കുടിക്കുവാനായിട്ടാണ് മഗ്ഗ് പ്രധാനമായും ഉപയോഗിക്കുന്നത്. മറ്റുതരം കപ്പുകളെ അപേഷിച്ച് കൂടുതൽ പാനീയം മഗ്ഗിൽ ഉൾക്കൊള്ളുന്നതാണ്. സാധാരണയായി 350 മില്ലി ദ്രാവകമാണ് ഒരു മഗ്ഗിൽ ഉൾക്കൊള്ളുന്നത്. ക്ഷൗരത്തിനായി ഉപയോഗിക്കുന്ന മഗ്ഗുകൾ പ്രത്യേകതയുള്ളവയാണ്. ഇവ സോപ്പുപയോഗിച്ചുള്ള ക്ഷൗരത്തിലാണ് ഉപയോഗിക്കുന്നത്.
വർഗ്ഗം:പാത്രങ്ങൾ